Ada Pradiabetes? Buat 3 Langkah Ini Untuk Ubah Sebelum Terlambat

Didiagnosis dengan pradiabetes
, bermakna anda mempunyai risiko mendapat diabetes jenis 2. Tenang, Hello Doktor akan kongsikan tip mencegah kencing manis jenis 2 daripada terjadi.

Untuk mendapatkan lebih banyak info tentang Kencing Manis, sila dapatkannya
di sini.

Masalah pradiabetes

Apabila disahkan mempunyai pradiabetes semestinya akan mendatangkan kebimbangan.

Keadaan ini menyebabkan
gula dalam darah
 (glukosa) tinggi berpunca daripada rintangan insulin – tubuh tidak menggunakan insulin dengan betul.

Pradiabetes bermakna wujud kecenderungan untuk mengembangkan diabetes jenis 2 dan meningkatkan risiko mendapat
penyakit kardiovaskular.

Mencegah kencing manis 2: Memahami risiko pradiabetes

Pradiabetes biasanya tidak menunjukkan sebarang simptom sehinggalah ia sudah berkembang menjadi diabetes jenis 2.

Cara terbaik untuk mengesan pradiabetes adalah dengan
menjalani ujian darah
 secara berkala sebagai sebahagian pemeriksaan fizikal bersama doktor.

Antara faktor risiko untuk mengalami masalah pradiabetes termasuklah:

Berat & saiz pinggang

Berat berlebihan
 dan tisu lemak yang tinggi meningkatkan ketahanan insulin.

Saiz pinggang lebih 40 inci bagi lelaki dan lebih 35 inci untuk wanita juga boleh menyebabkan rintangan insulin.

Corak pemakanan

Kerap makan makanan diproses bersama minuman dicampur pemanis tiruan meningkatkan risiko pradiabetes dan diabetes jenis 2.

Faktor genetik

Sejarah keluarga yang menghidap diabetes lebih berkemungkinan mengalami masalah pradiabetes.

Bangsa atau etnik tertentu seperti individu Afrika Amerika, Hispanik, Asli Amerika dan Asia-Amerika lebih cenderung mengalami pradiabetes.

Tidak aktif

Kurang bersenam menyebabkan
berat berlebihan
 sekali gus meningkatkan kecenderungan menghidap pradiabetes.

Keadaan lain

Keadaan kesihatan seperti
diabetes gestasi,
 sindrom ovari polisistik dan
apnea tidur obstruktif
 meningkatkan risiko pradiabetes.

Masalah pradiabetes juga boleh mengundang isu kesihatan seperti
t
ekanan darah tinggi
,
kolesterol LDL
dan trigliserida tinggi.

Mengamalkan diet pradiabetes bersesuaian dan menjadi aktif dapat membantu menguruskan keadaan ini dengan lebih baik.

Tip mencegah kencing manis 2 daripada berkembang

3 perubahan gaya hidup utama boleh mengurangkan risiko sehingga lebih 60% untuk mencegah diabetes jenis 2 daripada berlaku, iaitu:

Penurunan berat secara sederhana

Pengurangan berat antara 5-7% secara drastik boleh mencegah kencing manis 2 daripada berkembang.

Matlamat utamanya adalah mengekalkan berat badan seimbang untuk tempoh jangka masa panjang bagi mengelakkan gula dalam darah memasuki semula zon bahaya.

Aktiviti fizikal secara berkala

Melakukan
aktiviti fizikal
 dapat membantu
mencegah diabetes.

Anda disyorkan melakukan sekurang-kurangnya 150 minit
aktiviti fizikal
 sederhana dalam seminggu. Amnya,
aktiviti fizikal
 sederhana boleh ditentukan melalui ‘ujian bercakap’.

Semasa melakukan sebarang aktiviti, anda harus boleh bercakap dan meneruskan perbualan ringan. Tetapi anda sepatutnya tidak boleh menyanyikan lagu.

Pemilihan makanan penting dalam mencegah kencing manis 2 daripada berkembang

Pilihan diet pemakanan bukan sahaja memberikan kesan kepada proses fisiologi tubuh tetapi juga boleh mempengaruhi berat badan.

Seperti yang anda ketahui, berat badan turut menjadi faktor risiko kepada pradiabetes.

Baca juga:

Makanan bantu turunkan gula dalam darah

Sebagai sebahagian daripada diet pradiabetes, anda disyorkan makan makanan dengan karbohidrat sederhana dan mengambil masa lama untuk dihadam – membantu menghalang gula dalam darah melonjak tinggi secara mendadak.

Tinggi serat

Makanan kaya serat
 dihadam dan diserap lebih lambat dalam saluran gastrousus (GI), menyebabkan kenaikan gula dalam darah yang perlahan, sekali gus mengelakkan paras gula naik mencanak.

Contoh makanan:

Oat

Roti gandum penuh

Kekacang dan legum

Buah-buahan dan sayuran

Protein tanpa lemak

Pradiabetes turut dikaitkan dengan penyakit kronik lain seperti
penyakit jantung.

Makan lebih banyak protein tanpa lemak berbanding protein
tinggi lemak tepu
 memberikan fungsi perlindungan kardio.

Contoh makanan:

Telur

Ayam

Ikan berlemak seperti salmon

Yogurt Greek

Kacang

Indeks glisemik rendah

Memilih makanan dengan
indeks glisemik
 rendah penting dalam mencegah kencing manis 2 daripada berkembang.

Indeks glisemik
 makanan menunjukkan seberapa cepat makanan tertentu meningkatkan gula dalam darah.

Contoh makanan:

Sayuran tidak berkanji, seperti lobak merah

Ubi keledek

Sayur-sayuran berdaun

Labu

Jagung

Pasta gandum penuh

Makanan berfungsi

Dikenali sebagai
functional food
 – berfungsi mengawal paras gula dalam darah. Ia merupakan makanan semula jadi yang menunjukkan manfaat perubahan tambahan di luar pemakanan asas.

Contohnya:

Kayu manis

Biji Chia

Kunyit

Minyak zaitun

Biji Flaks

Cuka epal

Bawang putih

#Makanan harus dielakkan untuk mencegah kencing manis 2 daripada berkembang

Terdapat juga makanan yang perlu dielakkan bagi diet pradiabetes, seperti:

Makanan diproses dan ditapis

Kedua-dua kumpulan makanan ini sangat rendah serat dan nutrien serta lebih cepat diserap dalam saluran GI, sekali gus menyebabkan paras gula dalam darah naik mendadak.

Contoh makanan:

Mengandungi lemak trans

Roti, pasta dan
nasi putih

Makanan ringan yang dibungkus

Makanan tinggi gula dan pemanis

Makanan tinggi gula dan pemanis tiruan menyebabkan gula dalam darah naik dengan cepat. Menghindarinya adalah penting untuk pengurusan masalah pradiabetes.

Contoh makanan:

Minuman kopi berperisa

Bijirin sarapan manis

Minuman manis seperti soda

Alkohol

Jika terdapat pertanyaan mengenai diet yang bersesuaian dengan diri, berundinglah dengan doktor untuk lebih kepastian.


Halba, Rempah Dengan 1001 Khasiat, Boleh Juga Menghalang Kanser Kolon?

Banyak kebaikan halba pada kesihatan seperti daunnya digunakan sebagai herba dan bijinya pula
digunakan sebagai rempah
.

Ia berasal dari Timur Tengah dan Timur Dekat dan digunakan secara meluas di India.

Tumbuhan ini ditanam di negara-negara di seluruh dunia, tetapi kebanyakannya ditanam dan dimakan di India.

Halba adalah sejenis pokok rempah yang mempunyai daun berwarna hijau muda dan bunga putih yang kecil.

Pohon halba tumbuh kira-kira dua hingga tiga kaki tinggi, dan pod bijinya mengandungi 10 hingga 20 biji yang kecil yang rata, berwarna kuning-coklat, berasa pedas dan bersifat aromatik.

Biji rempah herba ini mempunyai rasa yang agak pahit, mirip dengan saderi, sirap mapel atau gula yang terbakar, dan sering digunakan untuk membuat ubat.

Halba boleh dimakan atau digunakan dengan dijadikan pes yang digunakan keatas permukaan kulit untuk membantu menyembuhkan keradangan.

Kebaikan halba pada kesihatan

Walaupun saiznya agak kecil, tetapi ia kaya dengan pelbagai manfaat untuk kesihatan manusia.

Berikut merupakan antara manfaat yang boleh didapati jika anda mengambil halba dalam diet anda:

1. Menggalakkan pengeluaran susu

P
akar perubatan Ayurveda tradisional India sering menetapkan khasiat halba kepada
ibu-ibu yang menyusu
.

Penyelidikan dalam
Journal of Alternative and Complementary Medicine
, New York, berjaya menyimpulkan bahawa dengan pengambilan teh halba untuk diet boleh membantu golongan ibu dalam meningkatkan pengeluaran susu.

Kapsul ekstrak helba membantu meningkatkan jumlah susu yang dihasilkan oleh payudara.

Kandungan magnesium dan vitamin di dalamnya juga membantu meningkatkan kualiti susu sekaligus menjaga kesihatan bayi.

Dalam kajian yang dijalankan pada tahun 2014, 25 orang wanita yang baru melahirkan anak meminum tiga cawan teh halba setiap hari selama 2 minggu dan menyaksikan peningkatan dalam
jumlah susu
 pada minggu pertama.

Kebaikan halba #2. Mengurangkan ketidakselesaan haid

Halba dianggap sebagai bahan yang kuat yang
memudahkan proses menstruasi
 dan melegakan simptom yang berkaitan.

 Ia adalah
emmenagog
, yang bermakna ia boleh membuka haid yang terhalang dan memberikan kelegaan daripada gangguan haid.

Para penyelidik berpendapat bahawa sebatian yang dipanggil alkaloid dalam rempah ini membantu menghalang reseptor deria yang membolehkan otak merasakan kesakitan.

Dalam satu kajian yang dijalankan pada tahun 2014, seramai 51 orang wanita yang mempunyai haid yang menyakitkan telah mengambil kapsul serbuk biji halba tiga kali sehari untuk 3
hari pertama haid
 mereka selama 2 bulan berturut-turut.

Mereka mengalami tempoh kesakitan yang lebih pendek dan simptom yang lebih sedikit.

3. Mengurangkan simptom menopaus

Antara kebaikan halba mengandungi kandungan diosgenin dan isoflavon estrogenik, yang sama dengan hormon seks wanita, estrogen.

Kehilangan estrogen boleh menyebabkan gejala menopaus
 oleh itu, dengan memakan halba boleh membantu mengurangkan simptom menopaus seperti perubahan mood,
kemurungan
, kekejangan, dan rasa lapar yang tidak normal.

Ia juga membantu mengawal beberapa hormon lain yang memelihara banyak proses tubuh lain.

4.
Menurunkan tahap kolesterol

Penyelidikan yang diterbitkan dalam
The British Journal of Nutrition
 menunjukkan bahawa penggunaan kebaikan halba mempunyai keberkesanan dalam membantu
mengurangkan tahap kolesterol.

Ia membantu mengurangkan tahap kolesterol LDL (buruk) dengan ketara, yang boleh menghalang pelbagai keadaan seperti aterosklerosis, serangan jantung, dan strok.

Ia adalah sumber serat yang kaya, yang menghancurkan kolesterol yang berlebihan daripada arteri dan saluran darah badan.

Dengan mengurangkan kandungan kolesterol dalam aliran darah, anda mengurangkan risiko pembentukan gumpalan darah.

Walau bagaimanapun, teh tersebut tidak menyebabkan peserta kurang makan. Oleh disebabkan kandungan serat, serbuk ekstrak serat halba juga boleh menyebabkan rasa kenyang.

5. Kebaikan halba dalam menghalang kanser kolon

Kebaikan halba yang lain adalah mempunyai ciri-ciri anti karsinogenik, terutamanya berkaitan dengan kanser payudara dan pencegahan kanser kolon.

Steroid diosgenin yang terdapat dalam herba ini telah dikaitkan secara khusus dengan pencegahan kanser kolon.

Tambahan pula, pelbagai polisakarida bukan kanji seperti saponin, hemiselulosa, mucilage, tanin, dan pektin berfungsi merendahkan tahap kolesterol dan menghalang garam hempedu daripada diserap semula oleh kolon.

Ini boleh mengikat toksin dan melindungi membran mukus usus, yang boleh mengurangkan kanser kolorektal dan keadaan lain yang boleh menjejaskan kolon.

Dalam beberapa kajian lain, halba telah didapati menunjukkan
kesan antikanser
 dan juga boleh membantu menggalakkan apoptosis atau kematian sel yang telah diprogram.

6. Mengawal diabetes

Kajian perintis pada tahun 2005 telah menunjukkan bahawa penambahan biji halba dalam
diet pesakit diabetes
 membantu menurunkan tahap glukosa darah.

Disebabkan oleh kehadiran serat semula jadi galactomannan, herba ini memperlahankan kadar di mana gula diserap ke dalam aliran darah.

Asid amino 4-hydroxy isoleucine didapati dalam rempah ini, yang mengawal pembebasan insulin.

Ini membantu mengelakkan penurunan dan kenaikan gula darah dalam kalangan pesakit kencing manis. Sebanyak 15 – 20 gram halba biasanya disyorkan untuk mengawal gula darah setiap hari.


Tak Merokok Tapi Mengapa Bibir Gelap? Ini Punca Bibir Jadi Hitam

Anda tahu tak mengapa boleh terjadinya bibir hitam dan kusam?

Cuba ingat kembali, bilakah kali terakhir anda lakukan sesuatu untuk kesihatan bibir anda? Mengaku sahajalah, pasti ramai di luar sana yang nak wajah cantik, tapi mengabaikan bibir masing-masing, betul tak?

Bibir selalunya tidak akan mendapat perhatian yang sama seperti kulit wajah. Malah, ramai di antara kita yang amat menitikberatkan soal
skincare
, tetapi terlupa untuk menjaga bibir masing-masing.

Bagi wanita,
bibir yang sihat
 sudah semestinya berwarna merah jambu. Tetapi, jika tidak dijaga dengan baik, lama-kelamaan warnanya boleh bertukar menjadi bibir hitam.

Untuk mendapatkan lebih banyak info tentang Kesihatan Mulut, sila dapatkannya
di sini.

Mengapa bibir saya menjadi gelap?

Setiap orang mempunyai warna bibir yang berbeza-beza mengikut tona kulit.

Walaupun bibir anda mungkin sedikit gelap berbanding orang lain, jangan risau kerana ia bukanlah petanda masalah kesihatan.

Tetapi, beberapa amalan gaya hidup boleh menyebabkan perubahan warna kulit bibir. Seperti yang ramai sedia maklum,
amalan merokok
 boleh membuatkan bibir hitam.

Nikotin dan tembakau yang terkandung di dalam sebatang rokok boleh menggelapkan bahagian dalam bibir dan mulut. Keadaan ini turut dikenali sebagai
Melanesia
 perokok.

Tetapi, bukan itu sahaja. Ada banyak lagi amalan lain yang boleh menyebabkan bibir gelap anda kehilangan warna semula jadinya. Contohnya:

1.

Kurangkan kopi dan teh untuk bibir lebih menawan

Jika anda inginkan bibir yang lebih menawan, cuba
kurangkan pengambilan kopi atau teh
 pada waktu pagi.

Kopi yang anda minum mungkin merupakan dalang sebenar di sebalik perubahan warna bibir anda. Namun, ia bergantung kepada jumlah pengambilan anda setiap hari.

Minum kopi boleh membantu anda untuk fokus semasa bekerja. Tetapi, lama-kelamaan, ia boleh menyebabkan bibir anda jadi lebih gelap.

Selain itu, minum kopi dan teh yang panas juga boleh menggalakkan
proses pigmentasi
 pada kawasan bibir anda.

Cuba kurangkan pengambilan kopi setiap hari. Sebagai permulaan, cuba minum air putih untuk kekal hidrat.

2. Bibir hitam kerana t
erdedah terlalu lama pada sinaran matahari

Bukan kulit wajah anda sahaja yang perlukan
perlindungan daripada sinaran matahari
, tapi bibir anda juga sama!

Malah, ramai yang tidak tahu bahawa bibir kita amat sensitif terhadap cahaya matahari. Di bawah sinaran yang berpanjangan, bibir boleh menjadi gelap, luka dan merekah.

Pastikan anda memakai pelembap bibir yang mempunyai SPF sekurang-kurangnya 15. Pelembap bibir ini akan kekalkan bibir anda lembut dan bebas rekahan.

3.
Tidak minum air dengan cukup

Satu lagi punca bibir menjadi gelap adalah disebabkan anda
tidak minum air dengan cukup.
 Mereka yang tidak cukup air akan alami bibir yang merekah, kering dan gelap.

Minum sekurang-kurangnya 2 hingga 3 liter air sehari untuk bibir yang lebih sihat dan cantik.

4.
Anda tidak pernah lakukan eksfoliasi punca bibir hitam

Pastikan anda
 exfoliate
 bibir anda untuk membuang sel mati pada kawasan bibir. Jika anda inginkan
bibir yang nampak lebih cantik dan sihat,
 jangan sesekali
skip
 langkah ini.

Cara yang termudah untuk melakukan exfoliasi adalah dengan menggunakan berus gigi anda.

Basahkan berus gigi dan gosok pada bibir anda. Kemudian, sapukan sedikit pelembap atau jeli petroleum.

5 tip mudah untuk bibir lebih cantik

Selepas tahu punca-punca bibir hitam, pastilah anda nak tahu pula cara-cara untuk mengatasinya, betul tak?

Oleh sebab itu, kami ingin kongsikan 5 cara terbaik untuk menjaga bibir supaya ia kekal sihat dan cantik:

1.
Jangan lupa lakukan eksfoliasi

Bukan wajah anda sahaja yang perlukan eksfoliasi, bibir anda juga sama!

Selain menggunakan berus gigi, anda juga boleh gunakan bahan-bahan seperti gula atau serbuk teh
sebagai skrub
 untuk menanggalkan sel-sel kulit mati pada kawasan bibir.

Tetapi, jangan skrub terlalu lama atau terlalu kuat pula ya! Cukuplah jika anda lakukan eksfoliasi sebanyak 2 kali seminggu.

2.
Minum air dengan mencukupi

Kawasan bibirlah yang akan paling terkesan jika anda
tidak minum air dengan cukup.
 Oleh sebab itu, pastikan anda minum air untuk elakkan bibir daripada kering.

Selain itu,
elakkan tabiat seperti menjilat bibir.
 Tabiat ini hanya akan buatkan bibir anda jadi bertambah kering!

3.
Gunakan pelembap untuk elak bibir hitam

Pastikan anda gunakan pelembap ke atas bibir anda. Gunakan
lip

balm
 untuk melawan kekeringan.

Selain itu, anda juga boleh gunakan pelembap bibir yang mempunyai perlindungan SPF. Bibir anda menerima banyak sinaran matahari, lebih-lebih lagi bahagian bawah bibir.

Oleh sebab itu, ia merupakan tempat yang lazim untuk
kanser kulit.
 Untuk elakkannya, gunakan
lip balm
 yang mempunyai SPF 15 atau lebih tinggi.

4.
Pakai pelembap 2 jam sekali

Sama seperti pelindung matahari untuk kulit wajah,
lip balm
 juga perlu diaplikasikan semula sekurang-kurangnya 2 jam sekali.

5.
Pastikan anda menggunakan produk yang betul

Sebelum anda membeli apa-apa produk, pastikan ia selamat dan berkesan. Jangan beli produk semata-mata kerana harganya yang murah!

Pastikan ia mendapat akreditasi yang bersesuaian.

Elakkan membeli produk viral yang meragukan. Selalunya, produk ini menggunakan testimoni dan tidak mempunyai sebarang pengesahan daripada Jabatan Kesihatan.

Oleh sebab itu, berhati-hatilah sebelum membeli dan jangan tertipu dengan testimoni.


Ibu Berpantang Tak Boleh Makan Ubi Kentang? Ini 5 Makanan PERLU Dielakkan!

Adakah benar makan ubi kentang dalam pantang boleh menyebabkan angin atau ia mitos yang salah? Teruskan membaca perkongsian artikel ini untuk mengetahui antara jenis makanan yang boleh mengakibatkan angin semasa tempoh berpantang.

Untuk mendapatkan lebih banyak info tentang Kehamilan, sila dapatkannya
di sini.

Tempoh berpantang

Bimbang untuk makan ubi kentang dalam pantang kerana takut
badan berangin
? Sebelum kita mengetahui jawapannya, jom fahami secara ringkas kepentingan penjagaan pemakanan ketika berpantang.

Seperti kita semua sedia maklum, setiap
wanita selepas
melahirkan anak
 amat disarankan untuk menjalani tempoh berpantang.

Tujuannya adalah untuk memberikan masa buat ibu baharu memulihkan badan serta mendapatkan kembali kekuatan diri.

Sepanjang tempoh ini – antara enam hingga lapan minggu – anda memerlukan rehat secukupnya, melakukan aktiviti fizikal ringan, mengelakkan kemurungan dan paling penting untuk menjaga aspek pemakanan.

Penjagaan pemakanan: Makan ubi kentang dalam pantang bahaya?

Umumnya, matlamat utama perlunya menjaga
pemakanan semasa berpantang
 adalah untuk:

Mengembalikan berat badan sebelum kehamilan

Mendapatkan nutrien mencukupi bagi mengembalikan tenaga buat ibu baharu

Membekalkan khasiat terbaik buat
bayi baru lahir

Bercakap mengenai pemakanan, adakah benar makan ubi kentang dalam pantang boleh menyebabkan angin?

Apakah makanan lain yang harus dihindari kerana boleh mengakibatkan badan berangin semasa tempoh pantang?

Makan ubi kentang dalam pantang punca badan berangin?

Jika ada mengatakan bahawa
ubi kentang
 boleh menjadi punca angin semasa pantang, ia adalah satu kepercayaan yang salah. Ini kerana kentang sama sekali tidak boleh mengakibatkan berangin.

Sebaliknya, pengambilan sayur-sayuran menjalar, sejuk dan berangin boleh menyebabkan ibu alami kembung dan sakit-sakit badan. Antaranya seperti:

Ubi kayu

Petola

Terung

Timun

Tomato

Brokoli

Kubis

Seleri

Sayur keladi

Pucuk ubi

Pucuk paku

Bayam

Kacang panjang

Kacang botol

Labu

Rebung

Jeruk maman

Petai

Jering

Baca juga:

Makanan berangin harus dielakkan selain makan ubi kentang dalam pantang

Makanan bersifat sejuk dan berangin dipercayai boleh menyebabkan sengal dan kesakitan pada tubuh. Ia juga dilarang kerana boleh menjadi
punca sakit tulang
, sejuk otot serta lemah sendi.

Pengambilan makanan bersifat sejuk ini semasa berpantang, sekiranya tidak sesuai dengan badan boleh memberikan kesan seperti rasa demam dan badan menggigil.

Jom kita lihat apakah makanan lain yang boleh menjadi pencetus angin dalam badan dan perlu dihindari.

Bijirin gandum dan oat

Tidak dinafikan bijirin gandum dan oat merupakan makanan berkhasiat yang baik untuk badan.

Malangnya makanan berasaskan bijirin ini juga boleh menyebabkan kehadiran gas dalam perut – punca badan berangin. Ini secara tidak langsung menyebabkan ia menjadi
makanan untuk orang berpantang pembed
ahan
 atau
bersalin normal
 perlu elakkan.

Jadi buat penggemar
overnight

oat
 untuk sementara waktu ini, mungkin anda boleh hentikan dahulu pengambilannya.

Selain makan ubi kentang dalam pantang, elakkan nangka, jambu batu & durian

Bukankah buah adalah makanan yang menyihatkan? Ada juga ke buah yang perlu dielakkan semasa pantang?

Secara amnya, buah sejuk amat berbisa untuk ibu semasa pantang. Ia juga boleh menjadi faktor penyumbang kepada kembung dan sebu perut.

Beberapa jenis buah yang paling perlu dielakkan semasa pantang adalah
buah nangka
, jambu batu dan durian. Ini kerana ia bukan sahaja dikatakan berangin tetapi mempunyai sifat sejuk.

Ais batu dan makanan sejuk beku

Ketika
cuaca panas
, sudah tentulah minuman berais akan menjadi pilihan, tetapi buat anda yang sedang berpantang, sebaiknya dikurangkan pengambilan ais batu.

Begitu juga dengan pengambilan makanan sejuk atau
frozen
. Ini kerana semasa pantang, sebaiknya anda digalakkan mengambil makanan segar yang dimasak setiap hari.

Kedua-dua jenis makanan ini; ais batu dan
frozen food
 dipercayai boleh menyebabkan kehadiran angin dalam badan hingga boleh mengakibatkan demam dan badan menggigil – keadaan yang dianggap sebagai bentan.

Produk tenusu

Pengambilan laktosa boleh mengakibatkan angin dalam usus dan secara tidak langsung boleh mengakibatkan rasa mual,
cirit-birit
 dan kembung.

Walaupun susu membekalkan pelbagai khasiat, tetapi buat sementara waktu sepanjang tempoh berpantang ini, elakkanlah.

Selain daripada susu, anda juga dinasihatkan untuk menghindari
produk tenusu
 seperti keju, yogurt, aiskrim atau sebarang makanan dan minuman yang dihasilkan daripada susu bagi menghindari sebarang ketidakselesaan selepas pengambilannya.

Kesimpulan

Sebenarnya, sama ada sesuatu makanan itu menjadi punca badan berangin atau tidak, ia adalah bergantung kepada individu itu sendiri. Dalam fasa ini, ia adalah lebih kepada
trial and error
.

Jika ini adalah kali pertama
menjalani pantang
, mungkin anda boleh mencuba mengambil makanan yang dilarang semasa tempoh berpantang. Ini kerana tindak balas setiap badan adalah berbeza.

Sebagai contoh, bagi sesetengah individu, mereka mungkin tidak boleh
mengambil sayuran
 seperti kangkung dan kubis kerana boleh mengakibatkan bentan dan berangin satu badan. Tetapi ada juga yang tidak mengalami sebarang masalah.

Selamat berpantang daripada Hello Doktor!


8 Fakta Mengenai Faraj Yang Ramai Wanita TIDAK SEDAR, Sampai Salah Penjagaan!

Bercakap tentang faraj perempuan, biasanya merangkumi tentang keputihan, kekeringan dan sebagainya.
Tetapi mungkinkah terdapat fakta mengenai kemaluan wanita yang tidak anda ketahui?

Untuk mendapatkan lebih banyak info tentang Kesihatan Wanita, sila dapatkannya
di sini.

Fakta tentang faraj perempuan yang perlu anda tahu

Dr. Jen Gunter, seorang
pakar OB/GYN
 di Kanada telah menjadi pakar rujukan di internet bagi perihal berkaitan wanita.

Dalam buku terbaru tulisan beliau, The
Vagina
 Bible, doktor pakar yang berasal dari Winnipeg, San Francisco ini berkongsi
beberapa perkara tentang faraj yang mungkin tidak diketahui
 selama ini.

Fakta #1 Faraj perempuan sebenarnya dipanggil vulva

Bahagian kemaluan wanita yang sering dipanggil “faraj” atau “vagina” ini sebenarnya dikenali sebagai vulva.

Manakala
bahagian yang dinamakan sebagai vagina adalah bahagian dalamnya
. Jadi selama ini ramai yang tersalah sangka, bukan?

Bahagian antara vulva dan vagina pula dipanggil sebagai
vestibule
. Kini anda sudah mengetahui istilah yang betul, bukan? Jadi pastikan anak anda juga mempelajari mengenainya.

Fakta tentang faraj perempuan #2 Saiz vagina

Saiz vagina tiada kaitan dengan saiz bentuk badan anda. Kedalaman vagina berbeza bagi setiap individu.

#3 Tiada istilah G-spot

Beberapa kajian mendapati tiada apa di antara uretra,
kelentit (klitoris)
 atau dinding vagina yang disebut sebagai G-spot.

Jika anda tidak
mengalami orgasma
tanpa rangsangan pada klitoris, maka tiada apa yang perlu dirisaukan.
Dan jika anda boleh mengalaminya tanpa rangsangan pada klitoris juga ia tidak membawa sebarang pengertian yang istimewa.

#4
Pakaian dalam berenda bukan punca jangkitan yis

Ramai yang percaya jika pakai seluar dalam yang mempunyai renda, ia akan menyebabkan jangkitan yis. Namun, ia sebenarnya satu tanggapan yang salah!

Fakta tentang faraj perempuan #5
Mencuci sendiri

Mungkin ramai tidak tahu –
vagina sebenarnya ada keupayaan untuk mencuci dirinya sendiri.

Tetapi hakikatnya, ramai individu wanita memilih untuk melakukan
douching (meruang)
, memasukkan tisu, pengewapan, menggunakan deodoran
suppositories
 dan semburan wangian untuk mencucinya!

Tindakan sebegini
amat tidak diperlukan dan mendatangkan risiko bahaya
,
 sekali gus menjadikan anda mudah terdedah kepada
bakteria vaginosis
.

6. Pelincir untuk seks

Ada wanita berasakan ia adalah salah jika mereka memerlukan sesuatu sebagai
pelincir (lube)
 ketika melakukan seks.

Ia sebenarnya salah sama sekali. Hakikatnya terdapat sebab mengapa vagina anda kering, sama ada disebabkan oleh penyusuan, pemakaian alat kawalan kelahiran,
foreplay
 yang tidak mencukupi atau mungkin menopaus.

Jadi anda tidak perlu berasa malu jika anda perlu menggunakan pelincir ketika melakukan seks. Anda juga tidak harus menghakimi mana-mana individu yang menggunakan pelincir.

Namun, jika anda sedang berusaha untuk hamil, pastikan pelincir yang anda gunakan tidak mengandungi spermicide.

7. Mempunyai fungsi

Adakah anda tahu fungsi bulu pada kemaluan atau bulu ari-ari?

 Ia bertujuan untuk melindungi vulva dengan memberikan pelindungan fizikal, memerangkap kotoran dan serpihan mikroskopik serta membantu mengekalkan kelembapan. Untuk pengetahuan anda, kulit pada bahagian vulva mempunyai kadar kelembapan yang tinggi.

8. Pilihan rawatan

Masalah kesakitan pada faraj perempuan
 boleh berlaku disebabkan pelbagai faktor, sama ada disebabkan oleh
hubungan seks
yang dilakukan atau kekejangan otot pada lantai
pelvik
.

Walau bagaimanapun, jika anda berasa sakit pada bahagian tersebut, anda tidak perlu mendiamkan diri dan terus menahan kesakitan.

Penjagaan faraj perempuan

Apa yang disenaraikan di atas mungkin perkara-perkara yang pertama kali anda ketahui atau anda sebenarnya seorang pakar yang sudah lama mengetahuinya. Tetapi bagaimana pula dengan aspek penjagaan kemaluan wanita?

Ujian STD

Anda disarankan untuk berjumpa doktor anda secara teratur untuk menguji sel yang tidak normal dan STD (penyakit kelamin) walaupun anda menggunakan perlindungan ketika melakukan
hubungan seks
dan monogami.

Beberapa
jenis STD
 dan beberapa penyakit menular adalah tanpa simptom, jadi dengan hanya mengandaikan bahawa anda sihat tanpa mendapatkan pemeriksaan kesihatan boleh membawa kepada penyakit keradangan
pelvik
.

Tukar tampon, pad

Anda perlu menukar tampon dan
tuala wanita
 sebelum ia penuh dengan
darah haid
. Anda dicadangkan untuk menukarnya setiap 4 hingga 6 jam, tetapi ia berbeza mengikut individu.

Elak menggunakan tampon pada ketika tempoh haid anda sedikit untuk mengelakkan sindrom kejutan toksik.

Dari depan ke belakang

Basuh bahagian intim anda dari depan ke bahagian belakang selepas membuang air sama ada kencing atau air besar untuk mengelakkan jangkitan bakteria.

Lakukan dengan berhati-hati dan bersih untuk memastikan tiada baki kekotoran yang tertinggal. Lapkan vagina dan
dubur
anda menggunakan tisu tandas lembut, putih yang tidak mengandungi bahan pewarna atau bahan kimia berbahaya.

Akhir kata

Banyak
fakta dan mitos mengenai faraj
yang sering dicampur adukkan dalam kehidupan seharian kita.

Jadi sebelum anda melakukan sesuatu terhadap bahagian intim anda itu, pastikan anda mendapatkan pengesahan daripada doktor pakar bagi mengelakkan sebarang masalah yang tidak diingini.


Tonton Cerita Seram Boleh Bantu Kawal KEGELISAHAN, Fakta Atau Mitos?

Setiap kali penulis pergi
menonton cerita seram
 di panggung wayang
, penulis mesti akan bawa
sweater
ekstra sekali. Bukan sebab dalam dewan itu terlalu sejuk, tapi sebab penulis mahu guna ia untuk menutup muka apabila sampai adegan
jump
 scare
yang boleh menggugurkan jantung dan iman penulis.

Dalam pada itu, ada kajian yang mengatakan tonton cerita seram
boleh bantu kawal kegelisahan.
 Adakah penyataan ini betul atau sekadar mitos dan plasebo semata-mata? Jom sama-sama kita ikuti artikel ini untuk mengetahuinya!

Cerita seram & kegelisahan

Mengikut pemikiran logik akal, sudah pasti aktiviti menonton cerita seram akan mengundang
rasa takut, cemas dan gelisah.
 Namun, ia sama sekali jauh berbeza dengan pandangan sains. Ada kajian yang mengatakan bahawa menonton cerita bergenre seram atau hantu sebenarnya boleh membantu pesakit yang mengalami kegelisahan!

Menurut portal berita antarabangsa, HuffPost, penderita kegelisahan cenderung menjadikan aktiviti menonton cerita seram ini sebagai satu hobi atau terapi. Menurut mereka, aktiviti ini adalah salah satu cara yang boleh bantu kawal kegelisahan yang dialami oleh mereka. Persoalannya, bagaimana aktiviti ini boleh membantu?

Berikut merupakan keterangan pakar.

Ia adalah ‘gangguan’ yang membantu

Menurut Jocelyn McDonnel yang merupakan seorang ahli terapi dari The Family Institute at Northwestern University, penderita
kegelisahan cenderung merisaukan perkara berkenaan pekerjaan, perhubungan, kesihatan, kewangan
 dan macam-macam lagi. Jadi, fokus mereka perlu ditempatkan pada perkara yang lain.

Oleh itu, aktiviti menonton cerita seram ini boleh membantu mereka yang mengalami masalah kegelisahan untuk memfokuskan minda mereka terhadap perkara yang lain.

Kenyataan ini disokong oleh seorang lagi pakar terapi dari Washington, Alicia Clark yang juga merupakan pengarang buku “Hack Your Anxiety”. Menurut beliau, aktiviti menonton cerita seram boleh ‘mengalihkan’ kegelisahan yang dialami kepada sesuatu yang akan menyebabkan mereka kekal fokus. Wah! menarik, bukan?

Ia akan membuat kegelisahan tampak normal

Bagi kebanyakan penderita kegelisahan, aktiviti menonton cerita seram adalah salah satu cara untuk mengesahkan bahawa
ketakutan atau kerisauan
 itu adalah satu perkara yang normal buat orang lain. Jadi, ia akan membuat mereka berasa seperti orang yang normal.

“Dengan menonton cerita
horror
atau
thriller
, individu dengan kegelisahan boleh mengesahkan bahawa dunia ini memang tempat yang bahaya. Disebabkan itu, tidak salah untuk mereka berasa takut, risau dan gelisah”, jelas Elias Aboujaoude, profesor dari Stanford University.

Dalam erti kata yang lebih mudah, penderita kegelisahan dapat beranggapan bahawa
perasaan yang dialami adalah sesuatu yang normal dan sebenarnya turut dirasai oleh orang lai
n. Jadi, tidaklah mereka berasa bahawa mereka adalah berseorangan sahaja yang mengalaminya!

Ia membantu penderita mengawal kegelisahan

Keith Humphrey yang juga merupakan profesor dari Stanford University menjelaskan bahawa aktiviti menonton cerita seram ‘membenarkan’ individu dengan kegelisahan untuk ‘menyalurkan’ kegelisahan yang sering dialami itu ketika menonton cerita seram dengan lebih terkawal.

Dalam pada itu, beliau turut memberi analogi di mana dalam cerita seram atau apa-apa genre cerita watak antagonis akan tewas di penghujung cerita. Jadi, penderita kegelisahan boleh menyimpulkan bahawa segalanya sebenarnya boleh dikawal, dibendung atau ‘ditewaskan’.

Maka, mereka yang mengalami kegelisahan mungkin akan berasa bahawa penyakit yang dialami
mereka sebenarnya berpeluang untuk sembuh
 sekiranya ia berjaya dikawal dengan baik.

Ia adalah satu terapi yang merelakskan

Menurut McDonnell, menonton cerita seram sangat membantu dalam melegakan ketegangan dan perasaan tidak selesa – sesuatu yang kebanyakan penderita kegelisahan akan alami.

Jadi, aktiviti ini akan mengajar seseorang itu cara menghadapi ancaman, tekanan atau kegelisahan yang sebenarnya tidak seteruk mana dan hanya diperbesarkan oleh penderitanya.

Kajian Universiti of Westminster pada 2012 menyokong dakwaan ini dengan menyatakan bahawa menonton cerita seram akan menyebabkan adrenalin meningkat semasa tiba babak yang mengerikan.

Oleh itu, ia akan membiasakan penderita dengan perasaan ini dan mungkin akan membantu mereka untuk mengawal kegelisahan yang akan dialami kelak.

Namun, ia bukanlah satu hobi atau terapi yang berkesan buat kesemua penderita kegelisahan. Ada dalam kalangan mereka ini yang tidak mampu menahan perasaan gelisah mereka sewaktu menonton cerita sebegini lantas menerukkan lagi keadaannya.

Jadi, ia bukanlah satu penyelesaian yang boleh digunakan oleh semua orang. Sebaiknya, penderita kegelisahan atau sebarang
penyakit mental haruslah mencari rawatan atau ubatan dari doktor pakar
 yang benar-benar tahu keadaan anda. Namun, tidak salah untuk mencuba terlebih dahulu bukan?

Konklusi

Kesimpulannya, ramai pakar yang menyatakan bahawa tonton cerita seram mungkin bermanfaat buat individu yang ada mengalami masalah kegelisahan.

Jadi, jika anda mempunyai masalah yang sama, mungkin boleh cuba jadikan ini sebagai satu hobi dan terapi buat anda. Cuma, pastikan anda telah dapatkan khidmat nasihat dan rawatan daripada doktor dulu ya?

Buat peminat
horror movie
di luar sana, penulis ada tip penting buat anda. Bawa
sweater
 ekstra. Ia sangat berguna untuk tutup muka anda bila tiba babak
jump scare
nanti
!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Tengok Wayang Punca Muka Berkedut?

Apa Yang Anda Tahu Tentang Kegelisahan?

Rawatan Kegelisahan: Pilihan Yang Tersedia


PENTING! Ibu Baru Bersalin Kena Pilih Seluar Dalam Yang Betul, Kalau Tak Nanti Luka Lambat Baik

Biasanya selepas melahirkan anak, wanita akan memakai seluar dalam yang sama. Namun sebenarnya, pemilihan seluar dalam selepas bersalin yang bersesuaian adalah penting. Kenapa ya?

Kenapa perlu seluar dalam selepas bersalin?

Mengandung dan melahirkan anak adalah proses yang menyebabkan berlakunya perubahan pada bentuk badan wanita.

Biasanya selepas bersalin, anda akan lebih selesa untuk memakai pakaian dalam bersaiz lebih besar.

Keadaan ini kerana
badan anda memerlukan masa untuk kembali kepada bentuk asal
 atau sekurang-kurangnya hampir kepada bentuk sebelum anda mula mengandung dahulu.

 Oleh itu, pakaian dalam yang sesuai adalah penting selepas anda melalui proses kelahiran bayi.

Ciri seluar dalam selepas bersalin yang sesuai

Biasanya jenis fabrik bagi pakaian dalam adalah daripada material kapas dan nilon. Namun, terdapat juga jenis pakaian dalam lain untuk dijadikan pilihan bagi individu selepas melahirkan anak.

Jenis pakaian dalam

Seluar dalam pakai buang

Seluar dalam haid – lebih tebal yang direka untuk menyerap darah haid (pemakaian selepas bersalin mungkin akan ditambah tuala wanita)

Seluar dalam mampatan ringan (
Light compression underwear
)

Selain jenis yang berbeza, terdapat juga jenis seluar dalam berbentuk (
silhouettes
) yang berbeza berbanding kebiasaan, termasuklah:

Seluar dalam pinggang tinggi (pilihan terbaik jika anda bersalin c-zer)

Bikini

Crossover
 (yang juga berfungsi sebagai seluar mengandung)

Boy shorts

Bike shorts

5 aspek penting pemilihan seluar dalam

Berikut adalah 5 aspek penting yang perlu anda fikirkan ketika membeli seluar dalam untuk dipakai selepas bersalin nanti, iaitu:

 Lembut

Seluar dalam selepas bersalin perlulah lembut kepada kulit dan bahagian sensitif kerana kawasan tersebut sedang dalam proses pemulihan selepas anda melahirkan anak.

 Ini terutamanya jika anda bersalin secara caesarean.

Adalah penting untuk memastikan seluar dalam yang dipakai wanita bersalin C-section tidak mendatangkan iritasi kepada kulit.

Tiada apa yang lebih memudaratkan keadaan daripada kegatalan dan ketidakselesaan pada bahagian pembedahan.

Wanita yang bersalin secara normal juga memerlukan kelembutan dan keselesaan pada sekitar bahagian faraj bagi mengurangkan kesakitan.

 Pengudaraan

Memastikan seluar dalam yang dipakai selepas melahirkan anak mempunyai aspek pengudaraan juga perlu. Kenapa?

Ini kerana mengekalkan kekeringan pada bahagian faraj, jahitan dan pemotongan adalah penting bagi mencegah jangkitan dan mempercepatkan penyembuhan.

 Saiz

Pastinya anda akan membeli seluar dalam lebih awal sebelum melahirkan anak, bukan? Jadi anda disarankan untuk memilih seluar dalam bersaiz lebih besar daripada saiz biasa anda beli.

Ini dapat membantu menyediakan ruang bagi anda meletakkan pad. Lebih utama lagi, tiada wanita bersalin yang perlu memakai seluar dalam ketat.

 Memeri

Sesudah proses kelahiran, badan anda akan mengalami perubahan.

Memilih seluar dalam selepas bersalin yang mempunyai fungsi memeri atau fleksibel dan menjanjikan keselesaan kepada bentuk badan pastinya perkara terbaik.

 Sistem sokongan

Anda mungkin berasa segalanya mengenai badan anda berubah. Disebabkan itu, sistem sokongan seluar dalam adalah penting untuk membuatkan anda rasa lebih terjamin.

Sudah tentu ia dapat membantu membuatkan anda lebih selesa untuk bergerak dan dalam masa yang sama menyokong proses penyembuhan.

Manfaat seluar dalam bersalin caesarean

Seluar dalam selepas bersalin yang direka khusus bagi
 wanita yang melahirkan anak secara pembedahan caesaren
 dapat memberikan kelebihan yang tidak dapat diberikan seluar dalam kapas biasa.

Bergantung kepada pengeluar, seluar dalam khusus bagi wanita bersalin C-sec biasanya mempunyai:

Fungsi pemampatan yang direka untuk mengurangkan bengkak pada bahagian pembedahan dan menawarkan sokongan pada kawasan tisu yang lemah

Sesetengah seluar dalam direka untuk mengurangkan pengeluaran cecair secara berlebihan dan membantu uterus kembali kepada saiz asal

Keselesaan pemakaian dan material untuk membantu mengurangkan kegatalan pada kulit sepanjang tempoh penyembuhan dan dalam masa sama menawarkan perlindungan pada kulit yang sembuh

Sistem sokongan yang boleh diselaraskan mengikut proses pemulihan bahagian C-sec

Kesimpulan

Tidak kira sama ada anda sedang mencari jalan penyelesaian sementara selepas bersalin seperti seluar dalam pakai buang atau mementingkan aspek keselesaan, apa yang penting adalah untuk mencari seluar dalam yang betul.

Untuk berasa selesa atau yakin selepas melahirkan anak bukanlah 1 perkara yang mudah.

Diharapkan perkongsian artikel daripada Hello Doktor ini akan dapat
membantu anda dalam mencari keselesaan sepanjang tempoh anda berpantang
 nanti.


Nak Turunkan Kolesterol & Tekanan Darah? Cuba Diet DASH, Baik Untuk Jantung Anda!

Anda perlu mencari cara menurunkan tekanan darah tinggi dan kolesterol atas nasihat doktor? Usah bimbang, ada satu diet pemakanan merupakan cara menurunkan
kolesterol tinggi
 boleh dicuba.

Untuk mendapatkan lebih banyak info tentang Kesihatan Jantung, sila dapatkannya
di sini.

Diet DASH, cara menurunkan tekanan darah tinggi dan kolesterol

Diet DASH
 adalah pilihan cara pemakanan terbaik untuk membantu
menurunkan tekanan darah
 dan
kadar kolesterol
. Dalam erti kata mudah, ia baik untuk
kesihatan jantung
 anda.

DASH bermaksud Pendekatan Diet untuk Menghentikan
Hipertensi atau tekanan darah tinggi
.

Bahkan ia juga baik untuk diamalkan individu tanpa masalah kesihatan ini.

Kurangkan garam

Garam yang terlalu banyak menyebabkan penumpukan cecair dalam tubuh dan meningkatkan tekanan tambahan
pada jantung
.

Dengan DASH,
pengambilan garam
 akan menurun kepada 2,300 atau 1,500 miligram (mg) sehari. Ia bergantung kepada tahap kesihatan, usia, bangsa dan keadaan perubatan.

Berikut antara cara untuk mengurangkannya:

Pilih makanan dan perasa rendah atau tanpa garam

Kawal
makanan yang dijerukkan
, diawet atau disalai, dan

Hadkan pengambilan makanan diproses yang biasanya tinggi kandungan natrium

Amalkan pemakanan bijirin, cara menurunkan kolesterol tinggi

Makanan berasaskan bijirin penuh seperti roti,
beras perang
, bijirin, oat, pasta dan
bertih jagung
 adalah cara terbaik untuk memenuhi
keperluan serat harian
.

Sesetengah serat turut membantu menurunkan
paras kolesterol
 dan membuatkan anda berasa kenyang untuk tempoh lebih lama.

Pengambilan sayuran, cara menurunkan tekanan darah tinggi dan kolesterol

Sayuran memberikan anda
banyak serat
, vitamin dan mineral. Malahan ia kurang kandungan kalori atau lemak. Ini sekali gus menjadikan ia makanan terbaik untuk
mengawal tekanan darah
.

Disarankan untuk anda mengambil 4 hingga 5 hidangan sayuran sehari.

Tak suka makan sayur? Tidak mengapa, mulakan dengan menambah salad pada waktu makan tengah hari dan makan malam.

Jangan lupakan buah-buahan

Antara cara menurunkan tekanan darah dan kolesterol adalah dengan mengambil buah-buahan.

Seperti
sayuran, buah-buahan
 juga menawarkan kandungan serat yang tinggi dan vitamin yang baik untuk jantung. Ia juga kaya kalium dan magnesium yang membantu menurunkan tekanan darah.

Amalkan pengambilan 4 hingga 5 hidangan buah setiap hari.

Cara menurunkan tekanan darah tinggi dan kolesterol: Makan yogurt

Makanan tenusu
 rendah dan tanpa lemak adalah
sumber kalsium
 dan protein yang baik – dapat membantu mengekalkan tekanan darah seimbang.

Pastikan anda mengambil 3 hidangan susu setiap hari.

Pilihlah susu skim atau 1% susu, keju tanpa atau rendah lemak dan yogurt. Yogurt rendah lemak beku juga tiada masalah.

Daging tanpa lemak & ikan

Untuk berdiet tidak semestinya anda hanya perlu makan sayuran dan buah-buahan sahaja.

Sebaliknya, anda masih boleh makan daging kerana ia sumber protein dan magnesium yang baik, tetapi pastikan makan daging tanpa lemak.

Ayam tanpa kulit dan ikan juga termasuk antara pilihan yang ada.

Tambahkan kekacang & legum, antara cara menurunkan tekanan darah tinggi dan kolesterol

Kekacang, legum dan bijian adalah kaya dengan magnesium, protein dan serat.

Kacang seperti walnut, tinggi
asid lemak omega-3
 – dapat membantu menurunkan risiko
penyakit jantung
!

Ambillah sebanyak 5 hidangan makanan dalam kategori ini setiap minggu. Anda juga boleh mengamalkan segenggam bijian atau kacang sebagai makanan ringan.

Baca juga:

Kurangkan lemak & minyak

Makanan berlemak boleh menyebabkan
kolesterol tinggi
 dan penyakit jantung.

Tetapi dengan diet DASH, cara menurunkan kolesterol tinggi adalah dengan mengehadkan pengambilan lemak dan minyak kepada 2 hingga 3 hidangan sehari.

1 hidangan bersamaan 1 sudu teh marjerin atau minyak sayuran, 1 sudu besar mayones atau 2 sudu makan kuah salad rendah lemak.

Semasa memasak, gunakan minyak sayuran seperti zaitun dan bukannya mentega.

Kawal pengambilan manisan

Mengawal tidak bererti anda langsung tidak boleh mengambil sebarang
makanan manis
. Tetapi hadkannya antara 5 atau kurang hidangan dalam seminggu.

Anda boleh memilih manisan rendah lemak, seperti gelatin atau gula-gula.

Dapatkan kalium secukupnya, cara menurunkan tekanan darah tinggi dan kolesterol

Kalium adalah bahagian penting dalam diet DASH. Mendapatkan mineral ini pada kadar yang secukupnya adalah cara terbaik untuk menjaga tekanan darah anda.

Anda dinasihatkan untuk mendapatkan kalium daripada pemakanan berbanding pengambilan
makanan tambahan atau suplemen
.

Berikut antara pilihan terbaik makanan tinggi kalium yang boleh dipilih:

Ubi kentang

Ubi keledek

Pisang

Avokado

Bayam yang dimasak

Memulakan diet DASH

Terasa seperti susah untuk anda memulakan diet DASH ini dalam kehidupan harian, bukan?

Tetapi anda harus melakukan perubahan ini untuk
kesihatan jantung
 sebagai cara menurunkan kolesterol tinggi dan tekanan darah.

Mulakan dengan mencatatkan pemakanan anda untuk beberapa hari dan lihat jenis diet pemakanan harian.

Kemudian lakukan perubahan mengikut kesesuaian bergantung kepada tubuh anda.

Jika tidak pasti atau mempunyai sebarang pertanyaan, dapatkan nasihat dan rundingan daripada doktor.


Jangan Terkejut, Ada Wanita Yang Lahir Dengan 2 Faraj! Bolehkah Mereka Jalani Hidup Normal?

Boleh ke seorang wanita mempunyai 2 faraj?

Amnya, setiap individu akan lahir dengan alat sulit mengikut jantina masing-masing.

Ia adalah komponen tubuh badan yang sangat penting untuk fungsi perkumuhan dan pembiakan.

Pun begitu, tidak semua bernasib baik kerana ada juga individu lahir dengan
kelainan alat kelamin contohnya khunsa
 yang akan mengakibatkan kecelaruan jantina.

Bukan itu sahaja, sebenarnya ada banyak lagi kelainan alat kelamin lain yang mungkin boleh berlaku termasuklah mempunyai dua faraj bagi golongan wanita.

Persoalannya bolehkah wanita dengan keadaan ini menjalani kehidupan seperti individu normal lain?

Untuk mendapatkan lebih banyak info tentang Kesihatan Wanita, sila dapatkannya
di sini.

Apakah punca wanita dilahirkan dengan 2 faraj?

Terkejut? Hakitkatnya memang wujud individu yang lahir dengan dua alat sulit wanita.

Untuk pengetahuan anda, ia adalah disebabkan kondisi yang dikenali sebagai
uterus didelphys atau dalam bahasa lebih mudah, dua rahim
.

Secara amnya, wanita akan dilahirkan dengan satu rahim sahaja dan kondisi ini akan mengakibatkan kelainan pada anatomi tubuh badan mereka.

Berikut merupakan antara kemungkinan kelainan tersebut:

Wanita mempunyai dua
rahim

Wanita mempunyai
2 serviks

Wanita mempunyai dua faraj

Ya,
 ia memang merupakan kondisi yang sangat jarang berlaku
 dan berpunca daripada rahim yang bermula sebagai dua tiub kecil pada awal pembentukan janin, tidak bergabung.

Ia kemudiannya mungkin akan menyebabkan dua tiub tersebut berkembang menjadi dua struktur yang berlainan.

Penyebab sebenar kondisi ini masih belum dapat diketahui, namun mungkin boleh dikaitkan dengan faktor genetik.

Baca juga:

Bolehkah wanita dengan 2 faraj hidup normal?

Penting untuk anda tahu bahawa kondisi ini adalah sangat jarang berlaku kepada wanita.

Dalam kebanyakan kes, ia mungkin tidak akan mengakibatkan apa-apa masalah terhadap penderita.

Sekiranya anda telah didiagnosis menghidapi kondisi ini dan mengalami
sebarang komplikasi,
 adalah disarankan untuk anda berjumpa doktor bagi menjalani pembedahan.

Berikut merupakan huraian antara komplikasi yang mungkin boleh terjadi:

Datang bulan

Mesti ada yang tertanya jika ada dua faraj, bagaimana wanita
datang bulan
? Adakah hanya salah satu faraj akan mengeluarkan darah atau kedua-duanya sekali?

Menurut pakar, wanita yang lahir dengan dua faraj berkemungkinan menjalani tempoh datang bulan dengan mengeluarkan darah haid yang sangat banyak.

Ada kemungkinan di mana hanya satu faraj yang akan mengeluarkan darah haid atau kedua-duanya sekali secara serentak.

Ada juga kemungkinan di mana satu faraj akan mengalami sekatan akibat
darah haid yang terkumpul lantas menyebabkan rasa sakit
.

Maka sila berjumpa doktor untuk berkonsultasi dan mendapatkan rawatan lanjutan.

Kehamilan bagi wanita 2 faraj

Persoalannya, boleh atau tidak individu dengan dua alat sulit
wanita mengandung
?

Hakikatnya, keupayaan golongan wanita dengan kondisi ini untuk hamil adalah pelbagai.

Ada yang boleh mengandung tanpa sebarang masalah namun ada juga yang mengalami kesulitan.

Antara kesulitan yang mungkin akan berlaku kepada
penderita adalah mengalami keguguran
.

Oleh itu, adalah disarankan untuk anda mendapatkan nasihat doktor sekiranya bercadang untuk mengandung ataupun telah hamil bagi mengelakkan sebarang komplikasi.

Kelahiran

Adakah wanita dengan dua alat kemaluan mempunyai komplikasi ketika melahirkan anak?

Ya, ada sesetengah wanita yang menghidapi kondisi ini akan mengalami komplikasi ketika bersalin.

Komplikasi yang dinyatakan ini adalah penderita bermungkinan
 melahirkan bayi pramatang
.

Disebabkan itu, adalah sangat penting untuk anda sentiasa berhubung dengan doktor sekiranya tarikh untuk melahirkan anak sudah dekat untuk mengelakkan sebarang komplikasi.

Kehidupan seks wanita 2 faraj

Dalam aspek kehidupan seks, mungkin tiada apa yang kalian perlu risaukan kerana isteri masih boleh bersenggama dengan suami seperti biasa.

Pun begitu,
 jika anda tidak dapat menikmati seks yang hebat ekoran rasa sakit atau keliru
, sila berjumpa doktor untuk berkonsultasi.

Kondisi kesihatan

Dalam kebanyakan kes, individu yang lahir dengan dua alat sulit wanita mungkin boleh hidup normal tanpa sebarang penyakit.

Namun masih ada risiko berlakunya beberapa kondisi kesihatan buat anda terutamanya kepada organ buah pinggang anda.

Ini kerana kondisi uterus didelphys bukan sahaja mungkin menyebabkan wanita mempunyai dua rahim, dua seriks dan dua faraj malahan juga
keabnormalan buah pinggang.

Sekiranya anda mengesyaki diri anda mempunyai 2 faraj, segera berjumpa doktor untuk mendapatkan rawatan lanjutan untuk hidup yang lebih normal kelak.


Nak Tahu Ubat Gatal Kulit Berkesan Yang Dijual Di Farmasi? Dapatkan 3 Jenis Ini!

Jika anda mengalami gatal-gatal kulit, pastinya anda ingin mencari ubat gatal kulit paling berkesan untuk hilangkan kegatalan yang dialami. Jangan khuatir, anda boleh cuba ubat gatal kulit paling berkesan di farmasi ini.

Untuk mendapatkan lebih banyak info berkenaan Kesihatan Kulit, anda boleh klik
di sini
.

Punca yang boleh sebabkan gatal kulit

Kulit gatal
 merupakan satu keadaan sensasi yang menyebabkan rasa tidak selesa dan menjengkelkan sehingga boleh mendorong anda untuk kerap menggaru.

Keadaan ini juga
dikenali sebagai pruritus
, iaitu
keadaan kulit gatal
 yang selalunya disebabkan oleh kulit kering.

Ia biasa berlaku dalam kalangan orang dewasa yang lebih tua, kerana kulit cenderung menjadi lebih kering seiring dengan peningkatan usia.

Ramai individu mendapat kelegaan daripada
masalah kegatalan
 dengan langkah penjagaan diri seperti melembapkan kulit setiap hari, menggunakan pembersih lembut, dan mandi dengan air suam.

 Kelegaan jangka panjang pula memerlukan anda untuk mengenal pasti punca dan seterusnya merawat
punca kulit gatal
 tersebut.

3 jenis ubat gatal kulit paling berkesan di farmasi

Jika anda mempunyai kulit gatal, terdapat beberapa jenis losyen dan
krim anti gatal
 yang anda boleh cuba untuk mendapatkan kelegaan.

Ada ubat yang boleh didapati di kaunter, dan ada juga ubat lain yang memerlukan preskripsi doktor.

Berikut merupakan tiga jenis
ubat gatal kulit
 yang boleh anda dapatkan.

#1. Ubat gatal kulit paling berkesan di farmasi: Ubat steroid topikal

Steroid topikal adalah krim anti gatal terbaik untuk sebarang jenis keradangan kulit.

Ia sesuai digunakan untuk pelbagai isu kulit gatal termasuklah
 ruam (dermatitis)
,
ekzema
 dan
psoriasis
.

Ubat steroid topikal boleh didapati dalam pelbagai kekuatan dan formula, dengan dan tanpa preskripsi. Antaranya ialah krim hidrokortison yang sering didapati di farmasi.

 Salap dan krim adalah jenis steroid topikal yang paling kuat. Manakala jenis gel dan semburan adalah yang paling ringan.

 Untuk pengetahuan anda, steroid topikal mempunyai kesan sampingan yang lebih sedikit berbanding daripada steroid yang diambil melalui mulut.

Bukan itu sahaja, formulasi berkekuatan rendah juga memberikan risiko kesan sampingan yang lebih rendah berbanding formulasi yang lebih kuat.

 Apa pun jenis steroid topikal yang anda gunakan, kesemuanya harus digunakan dengan berhati-hati berdasarkan nasihat profesional kesihatan.

Penyerapan dan keberkesanan ubat steroid topikal ini pula bergantung kepada beberapa perkara, antaranya:

Ketebalan kulit

Keluasan kulit yang dirawat

Kekuatan krim

Berapa kerap krim digunakan

Jenis ubat (contohnya, salap berbanding gel)

#2. Ubat antihistamin

Alahan boleh berlaku apabila sistem imun badan anda bertindak balas secara berlebihan kepada bahan pencetus, yang dikenali sebagai alergen.

Ia kemudiannya akan membebaskan bahan kimia yang dipanggil histamin.

Histamin menyebabkan gejala alahan, seperti gatal-gatal yang ringan dan teruk berlaku.

Antihistamin
 ialah ubat yang menyekat tindakan histamin ini dan mengurangkan tindak balas alahan dalam badan anda.

Krim antihistamin boleh disapu pada kulit untuk membantu mengurangkan atau menghilangkan kegatalan yang berkaitan dengan alahan.

 Contohnya, jika anda mempunyai alahan logam, anda mungkin akan menggunakan antihistamin topikal jika anda mengalami reaksi terhadap pemakaian jam tangan.

Krim anti gatal jenis ini juga boleh membantu dalam
merawat ekzema.

Antihistamin topikal seperti krim Benadryl atau losyen Caladryl, harus digunakan pada dos terendah untuk tempoh masa yang paling singkat.

Penggunaan jangka panjang antihistamin topikal boleh menyebabkan peningkatan kesan sampingan apabila anda
mengambil antihistamin
 oral.

Reaksi negatif lain akibat daripada penggunaan berlebihan antihistamin topikal termasuklah kerengsaan, ruam, dan sensitiviti terhadap cahaya matahari.

#3. Ubat gatal kulit paling berkesan di farmasi: Ubat anestetik topikal

Anestetik topikal biasanya digunakan untuk menghilangkan rasa sakit.

Namun, ia juga boleh digunakan untuk menghilangkan kegatalan yang berkaitan dengan masalah kulit tertentu seperti luka terbakar ringan, atau gigitan serangga.

Ubat-ubatan ini berfungsi dengan menyekat hujung saraf dalam kulit daripada menghantar isyarat ke otak.

Perlu diingat bahawa sesetengah ubat bius seperti krim Benzocaine, juga boleh menyebabkan
ruam gatal
 yang dikenali sebagai dermatitis kontak.

Bagaimana hendak pilih ubat gatal kulit paling berkesan di farmasi?

Untuk memilih ubat kulit gatal yang tepat dan bersesuaian, anda perlulah mengetahui punca sebenar yang menyebabkan kegatalan pada kulit anda.

Jika punca telah diketahui, barulah ubat yang tepat boleh dibeli dan memberikan kesan seperti yang diharapkan.

Jika tidak pasti punca sebenar yang menyebabkan kegatalan kulit, anda perlu berjumpa dengan doktor atau pakar kulit bagi melakukan pemeriksaan lanjut.

Namun secara umumnya, ubat topikal steroid, antihistamin dan juga anestetik merupakan ubat kulit gatal yang paling biasa digunakan untuk melegakan kegatalan yang dialami.


Ini Sebab Klimaks Penting Semasa Hubungan Intim, Ada Kaitan Dengan Otak

Pernah tak anda terfikir
kesan klimaks seks terhadap perkembangan otak anda?

Aktiviti seks sering dikaitkan dengan rembesan neurotransmiter, dopamin.

Oleh sebab
 dopamin memainkan peranan penting kepada perkembangan psikologi otak
, sudah tentu seks boleh beri kesan, kan?

Suka atau tidak, seks boleh mempengaruhi emosi manusia dari sudut positif dan negatif.

Apabila ia berkaitan dengan subjek seks, pelbagai jenis kajian pernah dijalankan bagi mengaitkan
kesan baik buruk seks terhadap sesuatu pemalar.

Ikuti artikel ini untuk mengetahuinya dengan lebih lanjut.

Untuk mendapatkan lebih banyak info tentang Kesihatan Seksual, sila dapatkannya
di sini.

Kesan klimaks seks kepada aktiviti otak lelaki

Apabila kaum Adam mengalami rangsangan seksual, termasuk ketika dibelai lembut kemaluan mereka, ia boleh
mempengaruhi fungsi otak untuk mengawal atur emosi.

Kajian yang dijalankan pada tahun 2005 di Pusat Perubatan Universiti Groningen, Belanda telah menunjukkan 3 struktur otak utama yang terkesan.

Aliran darah akan meningkat pada struktur insula belakang dan korteks somatosensori kedua pada hemisfera kanan otak.

Sementara itu, aliran darah ke amigdala pada hemisfera yang sama berkurangan.

Kedua-dua struktur otak yang mengalami
 peningkatan pada jumlah aliran darah terlibat dalam perkembangan emosi manusia.

Insula belakang dan korteks somatosensori turut terlibat dalam kawalan pengisyaratan kesakitan.

Berbeza dengan perkara tersebut, amigdala juga mempunyai peranan penting dalam perkembangan emosi manusia.

Namun begitu,
peningkatan aktiviti pada struktur ini dikaitkan dengan masalah keresahan.

Penurunan aliran darah pada struktur amigdala boleh memberikan rasa tenang kepada mereka yang melakukan hubungan seks.

Bagaimana pula dengan otak wanita ketika klimaks seks?

Otak lelaki dan wanita memberikan tindak balas yang berbeza ketika melakukan aktiviti seks.

Walau bagaimanapun, ia turut mempengaruhi emosi dan kesan psikologi yang lain.

Pada tahun 2017, pengkaji dari Universiti Rutgers telah menunjukkan
rangsangan seksual berupaya untuk mengaktifkan zon yang terlibat dengan emosi pada otak.

Antaranya adalah korteks
prefrontal
, korteks
orbitofrontal
, insula,
cingulate gyrus
 dan
cerebellum
.

Bukan sahaja zon tersebut terlibat dengan emosi dan kesakitan, ia juga mengawal atur proses fisiologi badan yang lain termasuklah kemahiran membuat keputusan.

Dalam kajian lain, Adam Safron, salah seorang penulis membuat kesimpulan, kesan
klimaks seks yang dialami wanita boleh dibandingkan dengan keseronokan ketika mendengar muzik.

Jika dilihat pada aktiviti menyeronokkan, ritma pengisyaratan neural yang dialami oleh individu semasa mendengar muzik hampir sama dengan mereka yang mencapai klimaks semasa seks.

Apa yang terjadi pada aktiviti hormon ketika hubungan seks sedang berlangsung

Kekerapan melakukan hubungan seks
 sering dikaitkan dengan peningkatan pada fungsi otak yang mengawal atur emosi dan kesan psikologi badan.

Perkara ini berkait dengan bagaimana badan kita bertindak balas terhadap aktiviti seks itu sendiri.

Bahagian otak yang dikenali sebagai hipotalamus berperanan penting semasa klimaks ketika hubungan seks berlangsung.

Ia merembeskan hormon yang dikenali sebagai oksitosin.

Hormon tersebut boleh menghalang kesan negatif hormon kortisol yang sering dikaitkan dengan peningkatan pada tahap stres.

Selain daripada mempengaruhi emosi, oksitosin juga boleh mengurangkan kesakitan.

Perkara ini terbukti melalui kajian pada tahun 2013 di Hospital Universiti Perubatan Xinxiang, China.

Ia menunjukkan
hormon oksitosin mampu menghilangkan sakit kepala kronik.

Kajian lain pada tahun yang sama di Universiti Munster, Jerman telah menunjukkan otak merembeskan hormon endorfin semasa klimaks seks.

Hormon tersebut mampu melegakan kesakitan berkaitan dengan masalah sakit kepala kluster.

Adakah hubungan seksual boleh menyebabkan seseorang itu mengalami masalah emosi?

Kajian berkaitan dengan kesan klimaks seks terhadap otak tidak hanya tertumpu kepada kesan positif.

Jika dilihat pada 1 kajian yang dijalankan pada tahun 2011, 32.9% daripada 222 subjek (pelajar wanita universiti) mengalami
mood negatif selepas hubungan seks.

Keadaan ini dikenali sebagai
postcoital dysphoria
 dan punca di sebaliknya masih lagi menjadi tanda tanya.

Anda mungkin berminat:

PELIK TAPI BENAR, Ini 4 Sebab Kenapa Pasangan Menangis Selepas Hubungan Seks!

Gangguan Kegelisahan Boleh Jejaskan Hubungan Seks – #4 Paling Perlu Elak!

Walau bagaimanapun, terdapat beberapa faktor yang boleh menyumbang kepada berlakunya keadaan tersebut.

Sebagai contoh, mereka yang mengalami
penderaan seksual dan mangsa kepada masalah penderaan domestik.

Namun begitu, bukan semua individu yang mengalami masalah
postcoital dysphoria
mempunyai sejarah lampau yang traumatik.

Klimaks seks boleh bantu anda untuk tidur

Selain daripada hormon yang disebutkan di atas, badan anda juga akan merembeskan hormon prolaktin semasa melakukan hubungan seks.

Ia merupakan salah
satu hormon yang berperanan penting bagi membantu anda untuk tidur.

Kajian pada otak lelaki menunjukkan mereka yang mengalami ejakulasi mempunyai aktiviti otak yang rendah pada struktur korteks
prefrontal
.

Perkara ini boleh membantu mereka untuk mendapatkan tidur malam yang lebih baik.

Mereka yang kerap melakukan
hubungan seks juga mempunyai fungsi kognitif otak yang baik ketika mereka tua.

Kebaikan ini boleh dinikmati oleh kedua-dua pasangan dan ia mungkin disebabkan oleh peranan hormon seperti oksitosin dan testosteron semasa hubungan seks sedang berlangsung.

Konklusi

Kesihatan seksual penting bagi setiap individu.

Ia mempunyai pelbagai jenis kaitan positif namun pelaksanaannya perlu bergantung kepada faktor semasa.

Sebagai contoh, faktor agama melarang seseorang daripada melakukan hubungan seks sebelum kahwin.

Faktor jangkitan seksual
menggalakkan pasangan untuk menggunakan kondom.

Jika anda ingin mendapatkan nasihat berkaitan dengan perkara berkaitan kesihatan seksual, rujuk doktor anda sekarang.


Ada 5 Jenis Masalah Kencing Tidak Lawas, Mana Satu Yang Mungkin Anda Pernah Alami?

Pernahkah anda alami masalah kerap buang air kecil, kerap ke tandas atau rasa kencing tidak lawas?

Mungkin anda sebenarnya sedang alami masalah inkontinens urin!
Tapi, apa sebenarnya maksud inkontinens urin?

Untuk mendapatkan lebih banyak info tentang Kencing Tak Lawas, sila dapatkannya
di sini.

Masalah kerap buang air kecil

Untuk pengetahuan anda, inkontinens urin merupakan satu penyakit yang menyebabkan pesakit sukar untuk menahan air kencing.

Disebabkan pesakit rasa terdesak untuk
membuang air,
 mereka akan
terkencing dalam seluar.

 Perkara ini akan menyebabkan pesakit rasa malu, tidak selesa dan sukar untuk keluar rumah. Mereka juga akan menolak untuk pergi ke sesuatu tempat jika perjalanannya jauh dan lama.

Walaupun keadaan ini merupakan sesuatu yang memalukan, inkontinens urin sebenarnya adalah penyakit yang lazim dan mempengaruhi jutaan orang di
seluruh dunia.

Sering dikaitkan dengan penuaan, inkontinens urin dikatakan sebahagian daripada proses semula jadi. Walau bagaimanapun, kenyataan ini adalah tidak benar sama sekali.

Malah,
inkontinens urin
 dapat dielakkan jika pesakit melakukan beberapa perubahan dari segi gaya hidup.

Kerap buang air kecil? Jom kenali jenis inkontinens urin

Banyak perkara yang boleh menyebabkan inkontinens urin, antaranya ialah
obesiti, sejarah keluarga, umur yang kian meningkat, kehamilan serta proses melahirkan anak.

Wanita selalunya akan mengalami inkontinens stres atau inkontinens terdesak, manakala lelaki pula akan mengalami inkontinens
 melimpah disebabkan
 oleh
masalah prostat.

Inkontinens urin bukan terhad kepada masalah kerap buang air kecil sahaja.

Sebagai contoh, mereka yang alami kesukaran untuk membuka zip seluar ketika ingin membuang air juga dikategorikan sebagai mengalami masalah inkontinens.

Ada 5 jenis inkontinens urin yang anda perlu tahu:

1. Inkontinens terdesak (
urge incontinence
)

Individu yang mengalami inkontinens terdesak mempunyai rasa yang kuat untuk membuang air walaupun pundi kencing masih belum penuh.

 Ia boleh berlaku kepada sesiapa sahaja tidak kira lelaki atau
wanita.

Pesakit yang mengalami inkontinens terdesak perlu kerap buang air kecil.

Kadangkala, disebabkan rasa ingin buang air datang secara tiba-tiba, pesakit mungkin akan terkencing sebelum sampai ke tandas.

Pundi kencing yang sihat boleh menyimpan lebih kurang 600 ml urin. Selalunya, apabila pundi kencing sudah separuh penuh, pesakit akan mula rasa hendak
ke tandas.

Walau bagaimanapun, pundi kencing boleh mengembang untuk menyimpan lebih banyak urin.

Oleh sebab itu, ramai yang boleh menahan air kecil sehinggalah mereka mempunyai masa yang terluang untuk ke tandas.

Namun, berbeza dengan penghidap penyakit ini. Mereka boleh ‘terbabas’ dan tidak dapat menahan kencing untuk jangka masa yang lama.

Inkontinens terdesak boleh berlaku disebabkan strok, Parkinson, sklerosis berbilang dan juga penyakit lain yang berkait dengan kemampuan otak untuk mengawal
pundi kencing.

Kondisi ini akan menyebabkan pesakit sukar untuk menahan dan menyimpan urin.

2. Inkontinens stres, punca kerap buang air kecil

Inkontinens stres berlaku apabila pesakit mudah terkencing apabila mereka bersenam, batuk, bersin, meneran atau ketawa.

Selalunya, perkara ini berlaku apabila ada tekanan pada bahagian abdomen pesakit yang bertindak menekan pundi kencing.

Selalunya, inkontinens stres berlaku kepada wanita. Namun, ia juga boleh terjadi kepada lelaki yang baru sahaja melakukan pembedahan prostat.

Selain itu, pesakit yang mempunyai penyakit diabetes, masalah batuk yang kronik, sembelit yang teruk dan obesiti juga berisiko untuk mengalami inkontinens stres.

Dalam kalangan wanita, inkontinens jenis ini boleh berlaku disebabkan
 kehamilan, proses melahirkan anak dan menopaus.

Proses kehamilan dan melahirkan anak boleh meregangkan otot pada lantai pelvis wanita.

 Oleh sebab itu, wanita akan rasa lebih mudah untuk terkencing ketika melakukan sebarang aktiviti yang memberi tekanan terhadap pundi kencing mereka.

Baca juga:

Semasa menopaus pula, hormon estrogen akan dihasilkan dalam amaun yang lebih sedikit daripada biasa.

 Salah satu fungi estrogen ialah untuk mengekalkan ketebalan lapisan urethra. Lapisan ini berfungsi untuk menahan urin daripada keluar secara tiba-tiba.

Disebabkan jumlah estrogen yang semakin berkurangan, wanita akan mengalami inkontinens stres ketika
menghampiri menopaus.

Dalam kalangan lelaki pula, ramai yang mengalami inkontinens stres disebabkan oleh pembedahan
prostat.

Selalunya, keadaan ini akan beransur pulih dalam masa 6 hingga 12 bulan selepas
pembedahan
.

3. Inkontinens melimpah

Inkontinens melimpah atau
urinary retention
 merupakan satu keadaan yang menyebabkan pesakit sukar untuk mengosongkan pundi kencing dengan sepenuhnya.

Oleh sebab itu, pesakit kerap buang air kecil dalam jumlah yang sedikit.

Sama seperti inkontinens stres, individu yang mengalami inkontinens melimpah mudah terkencing apabila terdapatnya tekanan pada pundi kencing mereka.

Pesakit yang alami inkontinens melimpah mungkin akan melalui tanda-tanda berikut:

Perlu meneran untuk buang air kecil.

Aliran air kencing lemah.

Masih rasa ingin kencing walaupun sudah membuang air
(kencing tidak lawas).

Rasa ingin membuang air secara tiba-tiba.

Terkencing ketika tidur.

Kerap terkena
 jangkitan saluran kencing (UTI).

Air kencing menitis selepas kerap buang air kecil

Ada banyak perkara yang boleh menyebabkan inkontinens melimpah.

Antaranya ialah saluran urethra yang tersumbat, rahim terjatuh (
prolapse
),
diabetes
, sklerosis berbilang, strok atau Parkinson, dan juga pengambilan ubat-ubatan atau herba tertentu.

4. Inkontinens jenis fungsi

Berbeza dengan inkontinens yang lain, inkontinens fungsi merujuk kepada kehadiran sebarang penyakit atau limitasi pada diri seseorang yang menyebabkan mereka mengalami inkontinens.

Selalunya, pundi kencing pesakit berfungsi secara normal. Namun, mereka sukar untuk pergi ke tandas di atas alasan tertentu. Ia mungkin disebabkan oleh halangan dari segi fizikal atau kognitif.

Pesakit dikatakan mempunyai inkontinens urin apabila mereka tidak boleh:

Menentukan sama ada mereka perlu ke tandas ataupun tidak.

Mengenal pasti di mana tandas yang terdekat.

Tidak dapat menggunakan tandas.

Tidak boleh
membuka baju
dan seluar.

Tidak tahu rupa bentuk tandas.

Oleh sebab itu, apabila seseorang dikatakan mempunyai inkontinens fungsi, ia selalunya menunjukkan pesakit mempunyai isu dari segi fizikal, intelektual atau persekitaran yang menyebabkan mereka tidak dapat menggunakan tandas dengan baik.

Sebagai contoh, pesakit yang sukar untuk berjalan dan mengalami athritis atau
cerebral palsy
 mungkin akan mengalami inkontinens fungsi disebabkan kesukaran untuk membuka butang seluar.

Selain itu, warga tua yang mempunyai masalah memori atau pembelajaran seperti demensia atau masalah pembelajaran lain juga mungkin akan mengalami kesukaran untuk buang air kecil.

Kerap buang air kecil #5. Inkontinens jenis kombinasi

Seperti namanya, inkontinens kombinasi merupakan satu keadaan yang menyebabkan pesakit mengalami lebih daripada satu jenis inkontinens.

Selalunya, pesakit akan alami kombinasi inkontinens stres dan juga inkontinens terdesak. Malah, pesakit akan alami simptom daripada kedua-dua jenis inkontinens ini. Sebagai contoh:

Terkencing ketika ketawa,
bersin,
 batuk, bersenam atau mengangkat barang yang berat. Kadangkala, berdiri juga boleh menyebabkan pesakit terkencing.

Terkencing bila tiba-tiba rasa ingin ke tandas, selepas minum air,
ketika tidur
 atau setelah mendengar atau menyentuh air.

Sama seperti inkontinens stres, inkontinens kombinasi selalunya berlaku selepas wanita
melahirkan anak
atau mengandung.

Penyakit seperti sklerosis berbilang, Parkinson, strok, masalah tiroid dan kecederaan disebabkan pembedahan juga boleh menyebabkan masalah yang sama.

Kesimpulan

Kerap buang air kecil bukanlah sejenis kondisi yang berkekalan. Malah, ia juga boleh dirawat jika anda berjumpa doktor yang boleh mengesan
 punca inkontinens yang anda alami.

Antara kerap buang air kecil yang lazim ialah
jangkitan saluran kencing (UTI).
 Selain itu, iritasi, pengambilan ubat-ubatan tertentu, sembelit dan masalah pergerakan juga boleh menyebabkan individu mengalami inkontinens.

Inkontinens urin kadangkala tidak dapat dielakkan. Namun, untuk menurunkan risiko, anda boleh kekalkan berat badan, buat senaman kegel, elakkan minuman penyebab iritasi pundi kencing, lebihkan makanan berserat dan berhenti merokok.

Selain itu, individu yang mengalami masalah ini juga amat digalakkan untuk berjumpa doktor dengan kadar yang segera.

Dengan rawatan yang bersesuaian, anda boleh belajar mengawal inkontinens yang dialami dan boleh sembuh daripada kondisi ini.


WOW! Rahsia Orang Lelaki Nak Lebih Sihat, Pancut Air Mani 21 Kali Sebulan

Bukan semua lelaki tewas dengan satu pancutan.
Ada lelaki yang boleh pancut banyak kali
 sehingga kita pun tertanya-tanya, berapa kali sebenarnya lelaki boleh alami ejakulasi dalam masa sehari?

Teruskan membaca artikel ini untuk mengetahuinya dengan lebih lanjut.

Pancut banyak kali baik untuk kesihatan?

Bukan semua orgasme akan disusuli dengan pancutan air mani. Ada dalam kalangan lelaki yang boleh mengalami orgasme kering (klimaks tanpa ejakulasi).

Apa yang lebih menakjubkan adalah terdapat juga segelintir yang berupaya untuk mengalami orgasme berulang kali.

Apabila seseorang itu memancut air mani keluar
, ia merupakan sekumpulan cecair yang berasal daripada prostat vesikel seminal dan kelenjar bulbouretral.

Terdapat juga bahan lain yang turut terkandung di dalam air mani seperti mukus, kolesterol, asid sitrik dan air.

Kesemua bahan tersebut mempunyai peranan yang spesifik dalam memacu sperma ke dalam sistem reproduktif wanita untuk bersenyawa dengan ovum.

Tiada bukti saintifik yang menunjukkan pancut banyak kali boleh menyebabkan masalah kesihatan.

Malah,
kajian menunjukkan semakin banyak seseorang itu pancut
, semakin terhindar mereka daripada risiko kanser prostat.

Kepuasan seksual yang boleh tercapai dengan pasangan juga boleh meningkatkan tahap kesihatan lelaki.

Apa yang normal dan apa yang tidak normal?

Topik yang melibatkan masturbasi dan seksual telah menarik minat pelbagai pihak saban tahun.

Kebanyakan individu sudah mula sedar akan kepentingan
menjaga kesihatan seksual bagi menjamin kualiti hidup
 yang lebih bermutu.

Oleh sebab itulah, kita cenderung untuk mengetahui apa yang normal dan apa yang tidak normal.

Kita ingin melakukan sesuatu yang boleh memberikan kebaikan kesihatan namun tidak mahu terlebih ‘goncang’ sehingga menyebabkan masalah kelak.

Hakikatnya, tiada nilai yang dianggap normal apabila ia berkaitan dengan berapa kali lelaki perlu pancut dalam satu tempoh masa tertentu.

Kekerapan ejakulasi secara purata bergantung kepada faktor seperti:

Usia

Tahap kesihatan

Status hubungan

Menurut kajian yang telah diterbitkan pada tahun 2015 di Amerika,
hubungan seks dan jumlah ejakulasi
 berada di kemuncak semasa lelaki berusia di antara 25 hingga 29 tahun (68.9% melakukan hubungan seks dalam masa sebulan).

Nilai tersebut akan berkurang apabila lelaki mencecah usia 30 (sekitar 63.2%) dan akan terus menurun apabila usia mereka meningkat kelak.

Masturbasi juga lazim dilakukan oleh lelaki pada semua peringkat usia. Walau bagaimanapun, kaedah masturbasi (berpasangan atau solo) berbeza mengikut peringkat usia.

Sebagai contoh lelaki yang berusia 70 tahun ke atas dan dalam lingkungan usia remaja lebih cenderung untuk melakukan masturbasi solo.

Keadaan ini berbeza dengan lelaki yang berusia di antara 30 hingga 39 tahun yang
sering melakukan masturbasi berpasangan
.

Berapa kali pancut yang dikira selamat?

Masih tiada lagi panduan yang menyatakan, secara spesifiknya, berapa kali lelaki perlu pancut dalam sebulan bagi mendapatkan manfaat kesihatan yang optimum.

Adakah selamat untuk anda mengalami ejakulasi setiap hari atau anda perlu memberikan masa kepada badan untuk
mengisi semula stok air mani yang telah dipancut keluar?

Kajian pada tahun 2015 menunjukkan lelaki yang mengalami ejakulasi setiap hari selama 14 hari mempunyai jumlah sperma yang sedikit di dalam air mani mereka.

Namun, jumlah tersebut masih dalam lingkungan nilai normal. Ciri-ciri sperma lain seperti motiliti (pergerakan) dan morfologi (rupa bentuk) juga tidak terkesan.

Pancutan air mani yang turut dikira sebagai kekerapan melakukan hubungan seks dengan pasangan juga menunjukkan manfaat dalam hubungan romantik.

Kajian yang diterbitkan di laman jurnal Sains Personaliti dan Psikologi Sosial menunjukkan mereka yang melakukan hubungan seks sekurang-kurangnya sekali seminggu lebih bahagia dalam hubungan mereka berbanding dengan subjek yang jarang.

Terdapat juga kebaikan lain yang berkait dengan
 langkah pencegahan kanser seperti yang dibuktikan
 melalui kajian di Amerika Syarikat pada tahun 2016.

Menurutnya, lelaki yang berusia di antara 40 hingga 49 tahun mempunyai risiko kanser prostat yang rendah jika mereka pancut banyak kali dalam masa sebulan.

Individu yang pancut sekurang-kurangnya 21 kali sebulan mempunyai risiko yang jauh lebih rendah berbanding dengan subjek lain.

Pun begitu, tiada bukti yang menunjukkan lelaki yang berusia 40 tahun ke bawah boleh menikmati penurunan risiko yang sama jika mereka pancut banyak kali.

Konklusi

Tiada bukti yang menunjukkan lelaki yang pancut banyak kali boleh mendapat keburukan kesihatan.

Kajian saintifik setakat ini menyokong bahawa masturbasi adalah aktiviti yang sihat, namun kita perlu mengawalnya agar kita tidak ketagih.

Lelaki yang
pancut 21 kali atau lebih sebulan terhindar daripada kanser prostat
 namun perkara ini tidak terbukti pada mereka yang berusia di bawah 40 tahun.

Sekiranya anda mempunyai sebarang persoalan mengenainya, ajukan kepada doktor perubatan bertauliah sekarang untuk khidmat nasihat kesihatan.


Bagaimana Haiwan Peliharaan Boleh Membantu Anak Autisme?

Gangguan spektrum autisme (ASD) dirujuk sebagai spektrum, kerana ia mencerminkan kepelbagaian simptom dan tahap intelektual.
Simptom utama autisme
 adalah gangguan kemahiran sosial di samping tingkah laku dan minat yang terhad dan berulang. Terdapat pelbagai jenis terapi yang digunakan untuk membantu anak autisme, antaranya ialah dengan menggunakan haiwan peliharaan.
Animal Asisssted Intervention
 ialah terapi atau aktiviti yang melibatkan haiwan yang dianggarkan digunakan oleh sekitar 25% daripada individu dengan autisme.

Bagaimana haiwan peliharaan membantu

Terdapat beberapa sebab mengapa haiwan mungkin membantu anak autisme. Haiwan antara lain menjadi bantuan sosial bagi manusia. Kita mungkin lebih cenderung untuk bersosial apabila terdapat kehadiran haiwan. Sebagai contoh, anda mungkin tidak segan silu menegur tuan seekor hamster atau anda mungkin lebih selesa didekati jika anda sedang bersama haiwan peliharaan berbanding waktu biasa. Kesan ini dapat menangani cabaran sosial yang dihadapi oleh anak autisme dalam kehidupan seharian mereka. Sesetengah kajian mendapati bahawa kanak-kanak dengan autisme lebih berinteraksi sosial dan lebih banyak tersenyum di sekitar haiwan.

Haiwan juga mempunyai keupayaan untuk menarik perhatian. Sebagai contoh, satu kajian mendapati bahawa kanak-kanak dengan autisme didapati memandang wajah anjing lebih lama berbanding wajah manusia. Oleh itu, kewujudan haiwan boleh menjadi cara untuk menjadikan kanak-kanak autisme memberi perhatian kepada sebarang interaksi.

Selain itu, haiwan dianggap sebagai peneman yang tidak akan memandang serong kepada anda (
nonjudgmental)
. Ciri intervensi bantuan haiwan ini amat penting untuk anak autisme, yang sering menghadapi risiko tekanan dan buli oleh rakan sebaya mereka, terutamanya pada usia persekolahan.

Kisah anak autisme dan haiwan peliharaan

Terdapat pelbagai kisah biografi yang boleh dibaca oleh para ibu bapa untuk memahami sendiri impak haiwan peliharaan atau haiwan secara amnya terhadap kehidupan anak autisme. Bahkan antara tokoh autisme yang banyak menyumbang dalam pemahaman kepada dunia autisme,
Dr Temple Grandin
 merupakan seorang pakar dalam bidang penternakan lembu. Beliau yang menulis buku
Animals in Translation
 kerap mengaitkan cara haiwan dan anak autisme melihat dan bertindak kepada persekitaran mereka.

When Fraser met Billy
pula mengisahkan tentang seorang anak autisme bernama Fraser dengan kucingnya, Billy. Selepas lama bergelut dengan masalah tingkah laku anaknya yang tidak terkawal, ibu Fraser mengambil keputusan untuk mencuba terapi haiwan untuk memperbaiki kehidupan anaknya tanpa mengharapkan kesan yang besar.

Tanpa disangka, Billy, kucing yang diambil mereka mengubah kehidupan keluarga tersebut. Billy akan mendekati Fraser setiap kali anak autisme tersebut mengamuk atau meragam untuk menenangkannya. Perubahan dalam tingkah laku Fraser akhirnya membolehkannya memasuki sekolah awam. Satu pencapaian yang dulunya disangka mustahil kerana masalah Fraser berinteraksi sosial.

Selain kucing, anjing dan kuda juga antara haiwan peliharaan yang digunakan sebagai bantuan untuk anak autisme.
 A Friend Like Henry, Cowboys & Wills
 dan
 The Horse Boy
adalah antara autobiografi menarik tentang anak autisme dan penggunaan intervensi bantuan haiwan yang mengubah hidup mereka.

Dalam
A Friend Like Henry
, contohnya, ibu bapa si anak autisme bernama Dale tersebut menggunakan anjing mereka untuk memujuk Dale bercakap. Mereka berpura-pura membuatkan seperti Henry si anjing kelihatan bercakap dengan Dale sehinggalah anak autisme mereka berjaya bercakap dan memberi respon seperti kanak-kanak normal.

Pun begitu, bantuan haiwan dalam terapi dan aktiviti anak-anak autisme bukanlah satu penawar ajaib untuk anak autisme. Sebaliknya, ia bertindak sebagai jambatan yang menghubungkan anak autisme dengan ibu bapa mereka. Ia membantu para ibu bapa membuka pintu ke dunia anak mereka yang selama ini tertutup.


Bagaimana Menghadapi Kelemahan Otot yang Kronik?

Kelemahan otot adalah salah satu simptom yang menakutkan dan membimbangkan. Ia juga merupakan tanda pelbagai masalah kesihatan. Kelemahan otot yang berterusan akan menjadikan seseorang cenderung terhadap kegelisahan yang bakal membuatkan keadaan bertambah teruk kerana ia boleh menyebabkan tekanan serta masalah kesihatan kritikal lain. Oleh itu, jika anda mengalami otot-otot yang lemah atau kebas, segeralah berjumpa doktor.

Punca kelemahan otot

Banyak keadaan kesihatan boleh menyumbang kepada kelemahan otot seperti CFS (
chronic fatige syndrome
),
muscular dystrophies
,
dermatomyosistis
, polio, natrium dalam darah rendah, kalium dalam darah rendah, riket,
hypothyroidism
, osteomalacia, neuralgia, dan sebagainya.

Berikut adalah beberapa punca utama bagi keadaan ini yang memerlukan penjagaan segera:

Gegaran (kecederaan otak yang teruk)

Gambaran keseluruhan strok

Strok mini (transient Ischemic attact)

Botulisme

Brain Aneurysm

Enciphalitis

Berikut adalah beberapa kaedah untuk mengurangkan kelemahan otot

 1. Berjalan

Sebenarnya otot anda tidak lemah, ia hanyalah sekadar ilusi perasaan anda. Oleh itu, aktiviti berjalan boleh membantu, sekurang-kurangnya, memastikan otak berfikir positif kerana ia mendapat isyarat yang dihantar oleh badan semasa anda berjalan. Berjalan juga adalah senaman yang baik untuk aliran darah dan otot. Selain itu, berjalan juga membantu mengurangkan tekanan.

2. Pernafasan

Kesan hiperventilasi dapat mengurangkan tumpuan pernafasan. Anda harus bernafas dengan perlahan, tidak terlalu cepat atau terlalu mendalam. Setiap nafas harus mengambil tempoh 15 saat daripada satu helaan nafas ke satu helaan nafas. Di antara helaan nafas itu, cuba tahan nafas anda selama beberapa saat untuk memastikan rentak pernafasan anda dalam keadaan normal.

3. Alihkan tumpuan mental

Jangan fokus pada otot anda. Sebaliknya, bayangkan diri anda melalui senaman mental, panggilan telefon atau apa sahaja yang boleh alihkan perhatian minda daripada rasa sakit otot anda. Minum air secukupnya dan bersantai adalah cara terbaik untuk memperbaiki kelemahan otot anda. Selain itu, anda digalakkan untuk mencari maklumat berguna bagi mengawal kegelisahan Kebolehan mengawal kegelisahan bermakna anda boleh menghentikan ilusi perasaan kelemahan otot. Selain itu, anda perlu mengambil ujian kegelisahan yang hanya mengambil masa selama 7 minit. Ujian ini bertujuan untuk memahami kegelisahan anda dan memberikan penyelesaian terbaik untuk menyembuhkannya bagi manfaat jangka panjang.

Sekiranya anda mengalami kelemahan otot tanpa sebab, segera aturkan temujanji dengan doktor anda. Anda akan diberikan banyak maklumat berguna mengenai kelemahan otot kerana beberapa pemeriksaan pada otot dan rentak pergerakan otot anda dilakukan.


Maklumat Aritmia Jantung Yang Anda Wajib Tahu: Jenis, Diagnosis & Rawatan

Aritmia jantung adalah keadaan kesihatan yang melibatkan degupan jantung tidak normal (atau sekata), sama ada ia berdegup terlalu perlahan atau terlalu laju.

Mereka yang mengalaminya boleh mempunyai degupan jantung laju, berdegup kuat atau melangkau satu degupan.

Bagi sesetengah kes, mereka yang mengalami aritmia boleh mempunyai degupan jantung berinterval normal seperti dalam kes takikardia supraventrikular.

Jika anda pernah
merasai penurunan atau kenaikan pada kadar degupan jantung anda
, anda mungkin mengalami masalah aritmia jantung.

Aritmia adalah masalah degupan jantung yang berkait dengan perubahan ritma atau kadar degupan jantung.

Ia boleh berlaku akibat pembentukan tisu parut pada organ jantung atau sebarang perubahan patologi yang mempengaruhi impuls elektrik.

Lazimnya,
perubahan ini berlaku akibat daripada penyakit sedia ada
, kecederaan atau berpunca daripada kecacatan genetik.

Penting untuk anda memahami aritmia jantung bagi memastikan anda sedia maklum akan cara untuk menghindarkannya.

Jenis aritmia jantung

Secara mudahnya terdapat dua jenis aritmia:

Takikardia. Keadaan kesihatan ini merujuk kepada
 degupan jantung semasa rehat melebihi 100 degupan seminit
. Masalah ini terbahagi kepada fibrilasi atrium, fluter atrium, takikardia supraventrikular, sindrom Wolff-Parkinson-White, takikardia ventrikular, fibrilasi ventrikular dan sindrom QT panjang.

Bradikardia. Keadaan kesihatan ini merujuk kepada
degupan jantung semasa rehat kurang daripada 60 degupan seminit
. Masalah ini terbahagi kepada sindrom sinus sakit dan sekatan konduksi.

Terdapat juga keadaan di mana degupan jantung berlaku lebih awal menyebabkan anda beranggapan bahawa jantung anda berdegup tiga kali (degupan pramatang).

Dalam kebanyakan kes,
 pesakit hanya mengetahui akan diagnosis jantung mereka
 setelah diberitahu oleh doktor.

Walaupun anda mungkin tahu akan punca, simptom dan sebagainya yang berkait dengan masalah aritmia jantung, namun anda masih memerlukan golongan perubatan profesional untuk
mengesahkan diagnosis dan memulakan rawatan
.

Diagnosis

Bagaimanakah doktor mendiagnosis aritmia?

Selain daripada sejarah perubatan dan simptom, doktor akan membuat beberapa ujian perubatan bagi mengesahkan diagnosis anda.

Perkara ini penting untuk membezakan masalah kesihatan lain yang turut mempengaruhi ritma jantung.

Antara ujian yang boleh dilakukan adalah:

Elektrokardiogram (ECG).
Semasa ujian ECG, elektrod (logam untuk membaca ritma jantung) akan dipasang pada dada anda
. Ia akan mengukur kadar dan paten degupan jantung anda seterusnya menentukan sama ada bacaan itu normal ataupun tidak. ECG merupakan satu mesin yang lazim digunakan untuk mengesan aritmia jantung.

Mesin pemantau Holter. Ia adalah mesin ECG mudah alih yang boleh dibawa berjalan ke mana sahaja. Anda akan diarahkan untuk
 memakai alat ini selama 24 jam bagi merekodkan paten perubahan ritma jantung
 sepanjang anda menjalankan aktiviti harian.

Implan perakam gelung. Bagi masalah aritmia yang bersifat sporadik (rawak, tidak mempunyai paten yang khusus), doktor akan menyarankan
 penggunaan implan bagi merakam aktiviti harian pesakit untuk mengesahkan diagnosis aritmia
. Peranti ini akan diletakkan di bawah kulit pesakit bagi meningkatkan tahap ketepatan pengumpulan data. Maklumat yang terkumpul akan dihantar secara langsung kepada doktor yang merawat.

Ekokardiogram.
Ujian ekokardiogram adalah ujian bukan invasif
 menggunakan mesin yang berupaya untuk memberikan maklumat berkaitan dengan saiz, bentuk dan prestasi jantung.

Ujian tidur. Terdapat masalah aritmia jantung yang
 berpunca daripada apnea tidur
, keadaan kesihatan yang boleh menyebabkan anda berhenti tidur.

Ujian lain bagi mengesan aritmia jantung

Ujian tekanan senaman. Ujian ini boleh membantu doktor untuk mengesan aritmia apabila
 jantung anda dipaksa untuk bekerja kuat dan berdegup dengan laju
. Ia boleh dilakukan melalui aktiviti larian di atas
 treadmill
 atau penggunaan mesin basikal tidak bergerak bagi memantau aktiviti jantung.

Ujian meja condong
(tilt table test)
. Ini merupakan ujian spesifik yang akan dipreskripsikan oleh doktor kepada pesakit yang
mengalami masalah pengsan
. Semasa ujian meja condong, pesakit akan diarahkan untuk baring di atas meja yang kemudiannya akan diubah kepada posisi menegak. Kadar degupan jantung, bacaan ECG dan tekanan darah akan dipantau.

Ujian dan pemetaan elektrofisiologikal (EPS). Ujian ini
mengesan aktiviti impuls elektrik di dalam jantung anda
. Dengan menggunakan wayar, EPS boleh mengenal pasti lokasi aritmia dan mengesan punca ia berlaku. Melalui ujian ini, doktor boleh membuat keputusan berkaitan dengan rawatan yang sesuai bagi masalah aritmia yang dialami oleh pesakit.

Rawatan

Bagaimana aritmia jantung dirawat?

Bergantung kepada jenis aritmia yang dialami, doktor boleh mempreskripsikan rawatan yang berbeza.

Bagi kebanyakan kes aritmia, pembedahan (
melibatkan implan perentak jantung
,
pacemaker
) hanya diperlukan sekiranya keadaan kesihatan tersebut boleh mengancam nyawa pesakit.

Bagi mereka yang mengalami masalah aritmia tahap teruk, pakar perubatan boleh menyarankan penggunaan perentak jantung, implan defibrilator dan penggunaan peranti biventrikular.

Rawatan tersebut juga akan
disusuli dengan terapi ubat anti aritmia
.

Walau bagaimanapun, anda perlu sedia maklum bahawa perubahan gaya hidup boleh menghalang keadaan kesihatan anda daripada menjadi semakin teruk.

Berikut merupakan rawatan lazim yang sering dipreskripsikan kepada mereka yang menghidap masalah aritmia.

Perubahan gaya hidup ke arah yang lebih sihat.

Terapi ubat anti aritmia.

Implan perentak jantung.

Implan defribilator.

Kardioversi.

Ablasi kateter.

Kateter jantung.

#UseHeartForEveryHeart #WorldHeartDay #HelloDoktor


Bagaimana Untuk Memperbaiki Mood Anda dalam Tempoh 12 Minit

Setiap individu mempunyai remedi atau cara tersendiri dalam memperbaiki mood masing-masing seperti keluar membeli belah, makan coklat, mendengar muzik dan menonton filem di panggung wayang. Kebiasaannya, kita akan mencari cara yang bersesuaian dengan cara hidup kita untuk memberikan ketenangan kepada diri ketika diri kita mempunyai mood yang kurang baik. Tahukah anda, anda juga boleh memperbaiki mood anda dengan cara mengharapkan kebaikan berlaku kepada orang lain. Ia kelihatan sedikit pelik dan jarang dilakukan, tetapi ia nyata berkesan untuk mengembalikan ketenangan, keceriaan dan kegembiraan kepada diri anda.

Kajian bertajuk
‘Caring for Others Cares for the Self: An Experimental Test of Brief Downward Social Comparison, Loving-Kindness, and Interconnectedness Contemplations’
 telah dilaksanakan oleh kumpulan penyelidik dari
Iowa State University
, Amerika Syarikat dengan menguji kebaikan tiga teknik yang berbeza yang bertujuan untuk mengurangkan kebimbangan dan meningkatkan kegembiraan atau kesejahteraan. Para penyelidik mengarahkan pelajar kolej untuk berjalan-jalan di sekitar sebuah bangunan selama 12 minit dan membuat salah satu daripada strategi dibawah:

Loving-kindness
:
 Melihat kepada individu yang mereka lihat dan berfikir untuk diri mereka, “Saya berharap agar individu ini bahagia.” Pelajar digalakkan untuk benar-benar memaksudkannya semasa mereka memikirkannya.

Interconnectedness:
 Melihat kepada individu yang mereka lihat dan memikirkan bagaimana mereka berkaitan antara satu sama lain. Dicadangkan kepada pelajar untuk berfikir tentang harapan dan perasaan yang mungkin mereka boleh kongsi bersama atau mereka mungkin berada dalam kelas yang sama.

Downward social comparison:

Melihat kepada individu yang mereka lihat dan memikirkan bagaimana mereka boleh menjadi lebih baik daripada setiap individu yang mereka jumpa.

Kajian tersebut yang diterbitkan dalam
 Journal of Happiness Studies
 turut melibatkan satu kumpulan kawalan yang mana pelajar diarahkan untuk melihat kepada individu dan fokus kepada apa yang mereka lihat dibahagian luaran, seperti pemakaian, gabungan warna, tekstur, solekan dan aksesori. Kesemua pelajar ditinjau sebelum dan selepas aktiviti berjalan-jalan tersebut untuk mengukur kebimbangan, kegembiraan, stres, empati dan kesambungan.

Para penyelidik membandingkan setiap teknik dengan kumpulan kawalan dan menemui bahawa, mereka yang mempraktikkan teknik ‘
loving-kindness’
 atau mengharapkan individu lain dengan lebih baik, merasa lebih bahagia, lebih terhubung, mengambil berat dan empati, serta kurang cemas. Kumpulan yang mempraktikkan
 ‘interconnectedness’
 berasa lebih empati dan lebih terhubung. Manakala kumpulan yang mempraktikkan ‘
downward social comparison’
 tidak menunjukkan sebarang faedah dan jauh lebih teruk daripada teknik
‘loving-kindness’
. Pelajar yang membandingkan diri mereka dengan individu lain merasa kurang empati, penyayang dan terhubung daripada pelajar yang memberikan harapan yang baik kepada orang lain.

Mengharapkan kebaikan untuk berlaku kepada individu lain bukan sahaja memperbaiki mood anda, malah dapat mewujudkan pemikiran yang lebih positif melalui sangkaan baik terhadap orang lain. Ini bukan sahaja memberikan nilai kesejahteraan kepada diri anda, tetapi secara tidak langsung dapat mewujudkan dan mengekalkan hubungan baik dengan individu lain terutama sesama ahli keluarga, jiran dan rakan sekeliling.


Menghadapi Rawatan Bersama Pesakit Kanser Payudara

Walaupun anda masih terasa dengan kesan emosi diagnosis pasangan anda, anda juga segera berdepan dengan keputusan praktikal mengenai rawatan yang mungkin pasangan anda mahukan. Cuba dapatkan maklumat lengkap (komplek) mengenai pembedahan dan ubat terapi yang boleh mengelirukan dan menambah perasaan yang anda alami. Ia mungkin membantu untuk mengambil pendekatan langkah demi langkah untuk pelbagai rawatan.

Belajar fakta

Anda mungkin mendapati bahawa pembelajaran mengenai kanser payudara dan rawatan yang terlibat membantu anda untuk bersedia. Mempunyai pengetahuan yang baik mengenai apa yang sedang berlaku boleh membuatkan anda lebih yakin untuk bercakap mengenainya dengan pasangan dan pasukan perubatan. Pasukan perubatan ada untuk membantu dan anda tidak perlu takut untuk bertanya jika ada apa-apa yang tidak jelas.

Ramai orang menggunakan internet untuk mencari maklumat. Bergantung kepada bagaimana perasaan pasangan anda, ini mungkin menjadi perkara yang anda mahu lakukan seorang atau bersama. Perlu diketahui bahawa beberapa laman web tidak boleh dipercayai. Anda mungkin mendapati diri anda menjadi lebih bersuara dalam membuat keputusan mengenai pembedahan dan rawatan pasangan anda, terutama jika berasa sangat tertekan pada mulanya. Sekiranya ini berlaku, cuba dapatkan keseimbangan antara menyuarakan pendapat dan bercakap bagi pihak pasangan anda.
Pasangan anda perlu berasa selesa dengan semua keputusan yang dibuat.

Ia boleh menjadi idea yang baik untuk berbincang dengan pasangan anda pada peringkat awal seberapa banyak yang anda ingin terlibat. Sesetengah pasangan mengatakan bahawa mereka merasa tidak berguna semasa rawatan. Mencari peranan praktikal boleh menjadi cara yang baik untuk merasakan bahawa anda memberikan sokongan. Sebagai contoh, ambil nota semasa temu janji atau membuat senarai soalan untuk bertanya kepada perunding.

Menghadiri temu janji rawatan

Apabila pelan rawatan dilakukan, anda perlu menentukan sama ada menghadiri temu janji pasangan atau sebaliknya. Pasangan anda mungkin mahu anda berada di sana setiap langkah atau mungkin lebih suka pergi ke beberapa atau semua temu janji bersendirian.

Sekiranya anda bekerja, mengambil masa tidak semestinya mudah. Cuba untuk mengetahui berapa lama pasangan anda akan berada di hospital dan berapa lama sesi dan kursus rawatan lanjut akan berlangsung. Gunakan maklumat ini untuk menjelaskan kepada majikan anda apa yang berlaku dan cuba sesuaikan. Sesetengah majikan mungkin mengharapkan anda menggunakan cuti berbayar atau tidak dibayar, sementara yang lain lebih fleksibel.

Seks dan keintiman

Kesan-kesan sampingan rawatan dan perubahan fizikal yang anda alami sebagai kesan daripada mengalami kanser payudara dapat mengubah sikap anda dan pasangan terhadap seks. Jika seks bukan sebahagian daripada kepentingan hubungan anda sebelum pasangan didiagnosis, anda mungkin tida berasa prihatin. Walaubagaimana pun, jika anda dan pasangan anda sebelum ini berkongsi kehidupan seks aktif, anda mungkin melihat beberapa perubahan.

Semasa rawata, anda mungkin menghadapi bahawa pasangan hilang minat terhadap seks sama sekali. Ini boleh menjadi sangat sukar, terutama jika anda berkongsi kehidupan seks aktif sebelum pasangan anda didiagnosis.

Tubuh pasangan anda akan berubah dan ini mungkin sukar diterima. Ia boleh menjejaskan perasaan anda terhadapnya secara seksual. Jika anda rasa anda boleh, untuk mengetahui perubahan tubuh pasangan dengan melihat parut boleh membantu anda menerima apa yang berlaku. Semakin lama ada biarkannya, ia menjadi semakin sukar.

Anda berdua mungkin terlalu letih walaupun berfikir tentang seks. Atau anda mungkin mahu melakukan hubungan seks tetapi kedua-duanya menjadi gugup tentang bagaimana perasaannya. Sakit atau kelembutan payudara selepas pembedahan mungkin mengehadkan keintiman dan hubungan seksual. Apapun keadaan anda, cuba saling bercakap mengenai perasaan anda. Sekiranya anda mengalami masalah dan pasangan anda mungkin dapat membantu untuk bercakap dengan jururawat atau GP. Mereka mungkin dapat mencadangkan penyelesaian praktikal, misalnya, pelincir faraj  atau pelembab untuk pasangan anda jika hubungan seks tidak selesa.

Jika anda takut mencederakan pasangan semasa hubungan seks, penting untuk memberitahu mereka. Jika tidak, mereka boleh menyalahgunakan ini dan percaya bahawa anda tidak lagi mendapati mereka menarik secara seksual dan berasa ditolak. Biarkan pasangan anda tahu jika anda prihatin terhadap meraka menikmati hubungan seks. Anda mungkin boleh membincangkan dan meneroka cara untuk melakukan hubungan seks atau intim yang selesa dan memuaskan untuk anda berdua.

Walaupun penting untuk tidak membuat tuntutan pada pasangan anda, sama pentingnya anda tidak mengabaikan perasaan anda sendiri kerana ini boleh menyebabkan kebencian atau kekecewaan.

Kanser payudara boleh menyebabkan perubahan dalam kehidupan seks anda tetapi ini kadang-kadang boleh menjadi perkara positif bagi sesetengah pasangan. Ini mungkin kerana ia memberikan peluang untuk mula bercakap tentang apa yang berfungsi untuk anda. Anda mungkin mendapati bahawa, masa yang diberikan, cara anda menghampiri hubungan seks boleh membawa anda lebih dekat.


Beguk Bukan Tiroid: Ini Yang Perlu Anda Tahu Tentang Kedua-duanya

Anda tentu pernah terkeliru antara beguk dan tiroid (atau thyroid). Mana satukah berkaitan dengan iodin? Mana satu perlu disapu dengan nila?

Artikel ini akan merungkai kekeliruan tersebut.

Memahami anatomi

Beguk dan tiroid adalah 2 penyakit yang berbeza sama sekali. Kedua-duanya juga melibatkan 2 organ berbeza.
Beguk menjejaskan kelenjar parotid
, manakala thyroid pula melibatkan kelenjar tiroid.

Untuk memahami perbezaan antara kedua penyakit dan organ ini (beguk dan tiroid), anda perlu tahu di manakah kedudukan sebenarnya.

Pertamanya adalah kelenjar parotid. Organ ini terletak di bahagian pipi, di bawah dan hadapan kedua-dua belah telinga. Ia adalah sejenis kelenjar yang berfungsi menghasilkan air liur di dalam mulut. Selain parotid, terdapat juga beberapa kelenjar lain yang menghasilkan air liur seperti submandibular dan sublingual.

Kedudukan kelenjar parotid

Thyroid pula terletak di bahagian hadapan leher. Kedudukannya lebih bawah daripada biji halkum. Ia juga adalah sejenis kelenjar dan merupakan sebuah organ yang sangat penting. Ia merembeskan hormon tiroid yang berfungsi mengawal metabolisme badan. Jika fungsinya terganggu, banyak sistem di dalam badan akan turut terjejas.

Kedudukan kelenjar tiroid

Bagaimana ingin membezakan kedua-duanya?

Paling mudah adalah melalui kedudukan atau posisi bengkak. Berdasarkan kepada anatomi yang telah dijelaskan di atas, beguk adalah bengkak di bahagian pipi, manakala thyroid pula adalah bengkak pada bahagian hadapan leher.

Walau bagaimanapun, terdapat juga punca-punca lain yang menyebabkan bengkak di bahagian muka dan leher. Contohnya, bengkak nodus limfa, lipoma (ketumbuhan sel lemak) dan osteoma (ketumbuhan tulang).

Apakah punca beguk dan tiroid?

Beguk adalah sejenis jangkitan disebabkan oleh virus beguk atau
mumps virus
. Jangkitan ini menyebabkan radang pada kelenjar parotid (parotitis) sehingga menjadi bengkak dan sakit. Kelenjar parotid juga boleh bengkak disebabkan oleh tumor dan batu karang.

Thyroid (atau lebih tepat goitre) pula mempunyai banyak punca. Paling biasa adalah kekurangan iodin di dalam badan. Sebab lain adalah atoimun dan tumor.

Adakah rawatan beguk dan tiroid berbeza?

Memandangkan puncanya adalah berbeza, maka rawatan juga sudah pasti berbeza.

Bagi penyakit beguk,
tiada ubat khusus untuk melawan virus beguk
. Apa yang boleh dilakukan adalah langkah-langkah untuk mengurangkan simptom seperti ubat demam, tuam ais pada bengkak, rehat dan banyakkan minum air. Vaksin adalah langkah terbaik sebagai pencegahan.

Thyroid pula dirawat bergantung kepada sebab. Jika kurang iodin, suplemen iodin adalah langkah yang baik (bukan sapu nila!). Kini, semua garam yang ada di pasaran mengandungi iodin. Jadi, kes
 tiroid bengkak disebabkan kurang iodin sangat jarang ditemui.

Kesimpulannya, jangan terkeliru antara beguk dan thyroid. Kedua-duanya adalah penyakit yang berbeza.